Ömürlər qısalır: səbəb nədir?\n-- Azərbaycanlılar pensiya yaşına necə çatırlar?\n"Novoye Vremya" qəzetində "Azərbaycanlılar pensiya yaşına necə çatırlar?" sərlövhəli məqalə diqqət cəlb edir.\nMüəllif ölkədə demorqafik durum sahəsindəki problemləri gündəmə daşıyır.\nMüəlif öncə ölkənin əməkqabiliyyətli və pensiyaçı əhalisi arasında nisbəti ön plana çıxarır və deyir ki, ölkədə əmək qabiliyyətli əhali ilə pensiyaçılar nisbətində xoşagəlməz vəziyyət və nisbət yaşanır.\nMüəllif vurğulayır ki, iqtisadçılar ölkədə əməkqabiliyyətli əhalinin sayı pensiyaçıların sayını üz dəfə bu üstələməsini normal sayırlar, Azərbaycanda isə bu fəqr 1,5 dəfəyə bərabərdir, həm də pensiyaçıların sayı artmaqda davam edir.\nMəqalə müəllifi iqtisadçı Rövşən Ağayevə istinadən deyir ki, əmək qabiliyyətli əhali arasında ölüm hallarının artması kişilər arasında daha çoxdur: "Ölkədə iqtisadi-sosial durumun ağır olmasını üzə çıxaran daha bir amil də var, belə ki, Azərbaycanda əmək qabiliyyətli əhali arasında ölüm göstəriciləri inkişaf etmiş ölkələrlə müqayisədə iki dəfə çoxdur və son demoqrafik göstəricilər də ölkədə mürəkkəb iqtisadi durumdan xəbər verir".\nBu iki kateqoriya arasındakı nisbətdən irəli gələrək müəllif məntiqi mühakimə yürüdərək əlavə edir ki, iqtisadi vəziyyətlə demoqrafik proseslər arasında qarşılıqlı əlaqə olmasının təhlilə ehtiyacı yoxdur: "Bu hətta adi bir insana da məlumdur ki, nə qədər pis yaşayırıqsa, ömür də bir o qədər qısalır və bu baxımdan son demoqrafik göstəricilər vəziyyəti anlamağa imkan verir".\nMüəllif deyir ki, iqtisadçı bəhs edilən sahədə 2016-cı il və 2017-ci illər arasında paralellər də aparır: "2016-cı ildə əmək qabiliyyətli 15-64 yaş cins-yaş qrupunda kişilər arasında ölüm halı hər 100 min nəfərə demək olar ki, iki dəfə yüksək olub : "2016-cı ildə qadınlar arasında ölüm halı hər 100 min nəfərə 195 nəfər olubsa, kişilər arasında bu höstərici 379 nəfər olub. Bu dövrdə bütünlükdə kişilər arasında 29924 nəfər dünyasını dəyişib, bunun da 44%-i əməkqabiliyyətli yaş qrupuna aid olanlardır. Qadınlar arasında isə bu 25%-ə bərabərdir".\nMüəllif deyir ki, son 10 il ərzində selektiv abortlar nəticəsində yeni doğulanlar arasında oğlan uşaqlarının sayı qız sayını 5-6% üstələyir, amma statistik göstəricilərə görə 14 yaşına qədər uşaqlar arasında oğlanların ölüm sayı qızların ölüm sayından 30% çoxdur: "Bu vəziyyət sonrakı yaş dövründə qadınlarla müqayisədə kişi sayının ciddi azalmasına səbəb olur . Məs, 2016-cı ildə 14 yaşına qədər hər 100 min nəfərə nisbətdə qızlar arasında ölüm sayı 97 nəfər olubsa, oğlanlar arasında 127 nəfər olub. İnkişaf etmiş ölkələrdə əməkqabiliyyətli yaşda ölənlərin sayı 18-22%-dir. Azərbaycanda isə bu son illərdə 36-38%-ə qalxmaqla Qərb ölkələrinin statistikasını iki dəfə üstələyir".\nMüəllif deyir ki, ÜDM-in əhali xərcləri Azərbaycanda 3-4% təşkil edirsə, Qərb ölkələrində bu 10-15%-ə bərabərdir.\nMüəllif uzunömürlülüklə bağlı qonşu Gürcüstanla Azərbaycan arasında paralel apararaq deyir ki, Gürcüstnda hər 1000 nəfərə yaşı 80-dən yuxarı olan 34 nəfər düşürsə, Azərbaycanda bu göstərici 13 nəfərdir.\nMüəllif vurğulayır ki, əhalisi 4 milyon nəfərə bərabər olan Gürcüstanda yaşı 80-dən yuxarı olan 127 min nəfər yaşayırsa, əhalisi 10 milyon nəfərə yaxın olan Azərbaycanda bu rəqəm 129 min nəfərdir.\nMüəllif ekspertə istinadən deyir ki, uzunömürlülük sosil- psixoloji vəziyyətə, təbii mühitə, sağlam həyat tərzinə, əmək şəraitinə və səhiyyənin keyfiyyətinə, insanın maddi rifahının təminatına bağlıdır.\nTeqlər : #Ömürlər qısalır: səbəb nədir?,


Suriyada silahlı dəstə hərbi bazaya hücum edib » Etatist.com internet qəzeti\nSuriyada silahlı dəstə hərbi bazaya hücum edib\nHadisə Cilin yaşayış məntəqəsində baş verib\nSuriyada silahlı qruplaşmaların keçmiş üzvlərindən ibarət dəstə Dəməşqdən 110 kilometr məsafədə yerləşən hərbi bazaya hücum edib.\nBu barədə Report "Al-Masdar"a istinadən xəbər verir.\nBildirilir ki, hadisə Cilin yaşayış məntəqəsində baş verib. Daha əvvəl hökumət ordusuna təslim olmuş silahlılar hərbi bazanın zabitlərindən ibarət qrupu əsir götürüblər.\nPortalın məlumatına görə, silahlılar daha əvvəl həbs olunmuş keçmiş komandirləri Haysam əl-Haririnin azad olunmasını tələb edirlər. Qruplaşma üzvləri bildiriblər ki, komandirlərinin azad olacağı təqdirdə əsirləri buraxmağa hazırdırlar.\nSuriya qoşunlarının komandanlığı hadisə ilə bağlı heç bir rəsmi şərh verməyib.\nDaha əvvəl Suriya ordusu İdlibdə bir neçə terrorçunu zərərsizləşdirib.\nTürkiyə İdlibdə 9-cu müşahidə məntəqəsi yaradıb\nDəməşqdə Suriya ordusunun təyyarəsi vurulub\nSuriya ordusu Hələb şəhərinin 95 faizinə nəzarət edir\nAmerika Suriya üsyançılarına təlim keçirmiş


Bədii Gimnastika üzrə İtaliya komandası: “Biz burada özümüzü evdəki kimi hiss edirik”\nAzərbaycan Gimnastika Federasiyasının mətbuat xidməti Milli Gimnastika Arenasında (MGA) bu yaxınlarda təlim-məşq toplanışında iştirak edən bədii gimnastika üzrə İtaliya komandası ilə həmsöhbət oldu. Komandanın rəhbəri Anna-Mariya Zanqrili, məşqçilər Sandra Veroneze, Françeska Voçe və Konsuela Manfreda Azərbaycan və MGA-da yaradılmış şərait haqqında öz təəssüratlarını bölüşdülər.\n1. Bu sizin Azərbaycana ilk səfərinizdir? Ölkəmiz haqqında təəssüratlarınızı eşitmək maraqlı olardı.\nF. Voçe: Bəzilərimiz üçün bu Azərbaycana ilk səfərdir. Biz ölkənin gözəlliyi və buradakı inkişafa heyran olduq. Bizim məşqçilərdən biri – Sandra burada əvvəllər iki dəfə olub. Hər dəfə Bakıya səfərindən sonra, o, şəhərdə müşahidə etdiyi dəyişikliklər və inkişafla bağlı heyranlığını bildirir. Bu dəfə də o, yenidən burada olmağa və hər şeyin necə inkişaf etdiyini görməyə çox şaddır.\n2. Şəhərdə gəzməyə imkan tapmısınızmı?\nA. Zanqrili: Bəli, biz şəhərdə gəzmişik. Hər yerdə ucalan yeni müasir binalar bizi heyran edib. Düşünürəm ki, on ildən sonra Bakı Nyu-Yorka bənzəyəcək. Sizin binalar digər şəhərlərdəki kimi bir-birinə oxşamır. Gecələr işıqlandırma da möhtəşəmdir.\nF. Voçe: Biz İçəri şəhəri, Qız Qalasını və Bulvarı gəzdik. Bulvar çox xoşumuza gəldi. Həmçinin Müasir İncəsənət Muzeyində də olduq.\n3. MGA haqqında nə deyə bilərsiniz? Bura xoşunuza gəlirmi?\nA. Zanqrili: Bu arenada bizim hər şey xoşumuza gəlir. Burada hər şey yüksək səviyyədə təşkil edilib, hər cür şərait yaradılıb. Bundan başqa, bizi buradakı məşqçilərin sayının çoxluğu təəccübləndirdi. Gündəlik işlərində onlar enerji ilə doludur. Məşq prosesi də mənim başqa ölkələrdə gördüklərimdən fərqlidir. Biz burada özümüzü evdəki kimi hiss edirik. Bütün federasiya böyük bir ailəyə bənzəyir. Bu çox vacibdir, çünki bu amil gimnastlara öz karyeralarını inkişaf etdirməyə çox kömək edir. Siz bununla fəxr etməlisiniz, belə bir şəraitə dünyanın başqa yerlərində nadir hallarda rast gəlmək olar.\nS. Veroneze: Mən bir çox ölkələrdə təlim-məşq toplanışlarında olmuşam, lakin heç bir yerdə belə bir idman qurğusu görməmişəm. Mən bu arenanı digər qurğularla müqayisə edə bilmərəm. Burada təşkilatçılıq yüksək səviyyədədir. Misal üçün İtaliyada belə bir şərait yoxdur.\n4. Bizim komandamız haqqında nə deyə bilərsiniz?\nA. Zanqrili: Onlar məşqçiləri tərəfindən çox yaxşı hazırlanırlar və nə etmək lazım olduğunu dəqiq bilirlər. Burada onlar bizə həvəslə kömək edirlər. Ətrafda gedən bu işi görmək sadəcə heyranedicidir.\nAzərbaycanın bədii gimnastika üzrə yığma komandasının Baş məşqçisi Marina Vasilevanın hər kəsə - qruplara, fərdi gimnastlara – vaxt tapmasını görmək çox xoşdur. Mən bilmirəm, o, bunu necə çatdırır (gülümsəyir). Deməliyəm ki, o, dahi insandır. Hiss edirəm ki, sizin gimnastlar gimnastika ilə məşğul olduqları üçün xoşbəxtdirlər. Məşqçilər gimnastları təkcə hazırlaşdırmır, onlar hər bir gimnasta hörmət və sevgi ilə yanaşır. Mənim buradakı məşqlərdən aldığım təəssüratı bu cür ifadə etmək olar. Düşünürəm ki, gələcəkdə sizin ilk yerləri qazanmaq şansınız daha çox olacaqdır.\n5. Bakıya neçə gimnastla gəlmisiniz?\nS. Veroneze: Biz buraya 4 gimnastla gəlmişik. Onlardan biri böyük, digərləri isə gənclərdir. Mənim üçün çətinlik elementləri çıxışın ən vacib hissələrindən biridir. İcra metodu və xoreoqrafiya da mühüm rol oynayır. Biz Bakıya təlim-məşq toplanışına gələn il də gəlməyi planlaşdırırıq. Bir həftədən sonra biz onların çıxışlarında inkişaf görə bilərik.\n6. Azərbaycan gimnastı Marina Durundanın Rio-2016 Olimpiya Oyunlarındakı çıxışı haqqında nə deyə bilərsiniz?\nS. Veroneze: Marina çox yaxşı çıxış proqramı nümayış etdirdi, xüsusilə də çıxışın musiqi hissəsi və xoreoqrafiyası həqiqətən də çox gözəl idi. Mən onun finalda daha yaxşı yer tutacağını gözləyirdim.


ƏVƏZSİZ ŞAİRİN ƏVƏZ ETDİ - Yİ MİSRA VƏ DƏYİŞMƏSİ ÇƏTİN OLAN HƏQİQƏTLƏR - - Rafael Hüseyn yazır\nƏVƏZSİZ ŞAİRİN ƏVƏZ ETDİ - Yİ MİSRA VƏ DƏYİŞMƏSİ ÇƏTİN OLAN HƏQİQƏTLƏR - Rafael Hüseyn yazır\nUnudulmaz şairimiz Qabilin elə şeiri var ki, lap mən dünyaya gəlməzdən öncə doğulub.\nOnun elə şeirləri də var ki, gözümün qabağında yaranıb və misraları vərəqə necə köçürdüyünə şahidəm.\nTəbii ki, əksər şeirlərini gecəninmi xəlvətində, ya yenicə açılan səhərinmi tənhalığında qələmə alıb və həmin şeirlərin doğulma anına heç kəs şahidlik edə bilməz.\nAmma nədənsə mən Qabilin səsində eşitdiyim, kitablarında oxuduğum bütün şeirlərini görürürəm.\nŞeirin içərisindəki mənzərələr və mənalar baxımından yox.\nQabili hər oxuyanda, hər dinləyəndə gözlərimin önündən istər-istəməz onun iri hərflərlə, kiril əlifbasıyla, aydın xətlə yazdığı sətirlər axıb-keçir.\nAna dilimizin şirinliyi, sadəliyi, ahəngdarlığı ilə dolu, ömür-günümüzün həqiqətlərindən deyən, danışıq qədər rəvan, eşidincə, oxuyunca elə bil öz sözlərinmiş kimi dərhal yaddaşına hopan misralar:\nMən səni görməyə adət etmişəm,\nAdət məhəbbət deyil!\nSəni görməyəndə xiffət etmişəm,\nXiffət məhəbbət deyil!\nSənə min ehtiram, hörmət etmişəm,\nHörmət məhəbbət deyil!\nGözündə çağlayan mehribanlığa\nHeyrət məhəbbət deyil!\nBəs Qabilcə məhəbbət nə imiş ki, bu hisslərin hər birindən və onların hamısının qovuşuğundan da artıqmış?\nQabil hər şeir adıyla yazılanı şeir hesab etmədiyi kimi hər vurğunluğu da məhəbbət saymırdı.\nOnun nəzərində sevgi bütün varlığını, qəlbini istədiyinə qurban verə bilmək qədər uca, saf, ləkəsiz, riyasız, pərdəsiz bir duyğudur.\nOna görə nə yazırdısa, nə danışırdısa, səmimi idi, ürəkdəngələn idi.\nƏn həcmli əsəri “Nəsimi” mənzum romanı idi ki, yaranışı əvvəldən-sona saysız xatirələrlə bağlıdır və məhəbbət üçün müəyyənləşdirdiyi həmin fədakarlıq, dürüstlük, saflıq düsturuna necə riayət etməsini Qabilin bu əsərin yazılış günləri ilə bağlı bir etirafı dəqiq ifadə edir.\nDeyir bəzən görürdüm ki, işim çox yaxşı gedir, vərəqlər bir-birinin ardınca dolur, onda dayanırdım.\nSevinmək əvəzinə özümdən şübhələnirdim ki, nə üçün belə sürətlə yazıram. Bir neçə günlüyə özümü vadar edirdim ki kağız-qələmə yaxınşamayım, bir az soyuyum, toxtayım, sonra yenidən davam edim.\nQabilə görə əsl şeir ürəyin lap dərinlərindən, daşdan keçib durulan su kimi damcı-damcı, gilə-gilə gəlməliydi.\nEynən mıəhəbbət də bu cür!\nQabilin düşüncəsincə sevgiyəbənzər duyğulara aldanaraq hər aşiqliyi məhəbbətə tay tutmaq xətadır. Özünü sevdiyinə bütünlüklə həsr etməsən bu alayarımçıqlıq sevgi adlanmaz.\nQabil orta əsrlərdə yaşayıb bu şeiri yazsaydı, deyərdilər əsl təsəvvüf şairiridir və bu şeir də bir vəhdət-i vücud tərənnümüdür.\nİlahi eşqlə insani sevginin sərhədi bunca şəffafdır və əsl məhəbbət elə həmişə ilahi bir yaşantıdır.\nMəhəbbət umma məndən.\nMəhəbbətin tufanına sinə gərən\nSənə qurban vermək üçün\nQabilin həmişə Azərbaycan insanı ilə qalacaq çox şeirləri var. Lakin misraları artıq zərbülməsəl kimi dillər əzbəri olan “Səhv düşəndə yerimiz” şeiri, zənnimcə bir əvəzsiz incidir ki, gərək hər kəs onu əzbər bilə, gərək bu şeir məktəb dərsliklərimizdə daimi yer ala ki, misralarındakı ibrət hər zaman hər soydaşımızla birgə qala:\n1969-cu ildə bir oturuma yazılmış və o gündən bu günə təzəliyini, hər yeni günümüzə və dəyişən həyatımıza tam uyğunluğunu qeyb etməyən bu şeirin yaranma tarixçəsini bilsəniz heyrətlənəcəksiniz.\nHər möcüzə kimi bu şeiri də adidən adi bir təsadüf doğurub.\nHərçənd mən əminəm ki, bu şerin içərisindəki fəlsəfə həmişə Qabilin beynində, qəlbində döyünürmüş və bir bəhanə lazımmış ki, üzə çıxsın.\nBəhanəni də qızmar yay günündə limonad satan yoğun bir qədeş verir.\nQabil özü danışırdı ki, yayın cırhacırı idi, ürəyim yanırdı, yaxınlaşdım sular köşkünə, qəpikləri verib bir stəkan limonad aldım. İçib sərinlənəndən sonra baxdım ki, bu kişi suaçana ip bağlayaraq boyunbağı kimi asıb, suaçan da elə bil ki, adamın sinəsindən sallanan xaçdır.\nDedim: “Bu nədir, niyə onu bu təhər boynundan asmısan?”.\nQayıtdı ki, su şüşələrinin, butılkaların ağzını onunla açıram. Boynumdan da ona görə asmışam ki, əlimin altında olsun, axtarmayım”.\n“Sən onu boynundan çıxart”, – dedim.\nO da: “Ay qardaş, əl çək, qoy işimi görüm. Aşağı qoyanda su bunu o tərəf bu tərəfə aparır, müştəri gələndə axtarmalı oluram”.\n“Yox, xaça oxşayır, çıxar onu boynundan”.\nBu dəfə susatan əsəbiləşir: “Bir stəkan limonad içmisən al pulunu da qaytarım, lap bir yeşik su verim, amma dəf ol get, məni hövsələdən çıxarma”.\nQabil tərslik edir: “Yox, onu boynundan çıxartmasan getməyəcəyəm!.\n“Allahu Əkbər! İşə düşmədik! A kişi çıx get, əlimdən xata çıxar!”.\nSəs-küyə adamlar da toplaşır və onları aralayırlıar.\nVə Qabil evə gələn kimi keçir masanın arxasına:\nHamınıza məlum olan şeirin bəlli misraları əvvəl belə imiş.\nSonra Qabil redaksiyada bu şeirin yaranması ilə bağlı əhvalatı danışanda dostlar gülüşürlər, amma məsləhət də görürlər ki, özünə düşmən qazanma, bu şeir həmin adamın rastına çıxsa, biləcək onu nəzərdə tutmusan, bir də gördün axtardı tapdı səni. Niyə yox yerdən özünə macəra yaradırsan?! Ümumiləşdir yaz.\nVə Qabil də limonadsatanı gülsatanla əvəzləyir.\n…Qabil yaşadığı şair ömrüylə, bütün yaratdıqlarıyla həyatının vacibdən vacib bir arzusunun gerçək olmasına çalışırdı.\nOnun ən böyük istəyiydi ki, dünyanın hər yerində, amma dünyanın hər yerində olduğundan daha əvvəl candan sevdiyi Azərbaycanında heç vaxt insanların və dəyərlərin yeri səhv düşməsin.\nBu şeir günlərin birində köhnəlsəydi, artıq kəsərini, əhəmiyyətini itirsəydi, dünya düzəlsəydi, Qabil xoşbəxtlərin xoşbəxti olardı.\nAmma neyləməli ki, 50 yaşlı bu Qabil şeiri hələ də təzədir, gücündədir.\nİstəyirsən susatan yaz, istəyirsən gülsatan…\nAvqustun 11-də saat 21.30-da və avqustun 13-də saat 23-də AZərbaycan Radiosunda FM 105 tezliyində səslənəcək “Axşam görüşləri” verilişi xalq şairi Qabilin xatirəsinə həsr ediləcək və həmsöhbətimiz unudulmaz sənətkarın yadigarı Mahir Qabiloğlu olacaq.


Elan nömrəsi: 363224\nolunur.21-55 yaşlı ali təhsilli xanımlar və bəylərə müraciət edə bilərlər. . İxtisas vacib deyil,vacib olan bacarıqdır. İşin xüsusiyyətləri öyrədilir və köməklik göstərilir. Əlavə iş yeri kimi də işləmək mümkündür. Təqaüddə olan zabitlərə üstünlük verilir. Qəbul seçim yolu ilə aparılır. Tələsin və zəng edin!\nBaxılıb: 381 , Tarix: 16.08.2019 Göndər\nAli və orta təhsilli xanımlara əla iş təklif


Əmtəə-nəqliyyat qaiməsində aşağıdakılar göstərilir:\nyük alanın ünvanı;\nyükün çatdırılma yeri;\nyük yerlərinin miqdarı, qabı, tərkibi və brutto çəkisi;\nyükün göndərilmə vaxtı və avtonəqliyyat vasitəsinin növü;\nyük qiymətli obyekt olduqda – onun dəyəri;\nxüsusi təhlükəli və potensial təhlükəli yük olduqda - təhlükənin konkret növü və belə hallarda yerinə yetirilməli ehtiyat tədbirləri;\nqaimənin tərtib edildiyi yer və tarix;\nyükgöndərənin adı və ünvanı;\ndaşıyıcının adı və ünvanı;\nyükləmənin yeri və tarixi;\nyük yerlərinin adı və nömrələri;\ndaşınmanın qiyməti (yük daşınması üçün haqq, əlavə xərclər);\nzərurət olduqda, daşınmanın şərtləri barəsində yükgöndərənin xüsusi göstərişləri.\nZəruri hallarda əmtəə-nəqliyyat qaiməsində aşağıdakı məlumatlar göstərilə bilər:\nyükün boşaldılıb başqa nəqliyyat vasitələrinə yüklənməsinin qadağan edilməsi;\ntərəflərin öz üzərinə götürdükləri və ya bir-birinə verdiyi avansın məbləğləri;\nyük alanın daşıyıcıya ödədiyi məbləğ;\nyükün sığortalanmasına dair yükgöndərənin göstərişi;\nyükün daşınması üçün şərtləşdirilmiş müddətlər;\ndaşıyıcıya yüklə birlikdə verilmiş sənədlərin siyahısı.\nYük daşınması müqaviləsinin tərəfləri zəruri hesab etdikləri digər məlumatları əmtəə-nəqliyyat qaiməsinə daxil edə bilərlər.\nƏmtəə-nəqliyyat qaiməsi doldurularkan müəyyən qaydalara riayət etmək lazımdır. Belə ki, xanaları boş saxlamaq olmaz (lazımi yerlərdə xətt çəkilir), sənədə yanlış məlumatları daxil etmək olmaz. Əmtəə-nəqliyyat qaiməsinə aşağıdakı sənədlər əlavə edilə bilərlər: sertifikatlar, şəhadətnamələr, müqavilələr və s. Bunların hamısı 15-ci bölmədə göstərilir "15.Daşıyıcıya yüklə birlikdə verilmiş sənədlərin siyahısı".\nAvtomobil nəqliyyatı ilə yüklərin daşınmasına dair əmtəə-nəqliyyat qaiməsi hər bir yükalanın adına 3 nüsxədə tərtib olunmalıdır. Əmtəə-nəqliyyat qaiməsinin birinci nüsxəsi yükgöndərənə verilir, ikinci nüsxəsi yükü müşayiət edir, üçüncü nüsxəsi isə daşıyıcıya verilir.\nYükgöndərən və daşıyıcı əmtəə-nəqliyyat qaiməsinin hər bir nüsxəsini imzalamalıdır.\nYükgöndərən (yükalan) əmtəə-nəqliyyat qaiməsini doldurmaqdan imtina etdikdə və ya səhv doldurduqda, sürücü yükün qəbul olunması (təhvil verilməsi) faktını öz imzası ilə təsdiq edərək, əmtəə-nəqliyyat qaiməsinin hər bir nüsxəsinin arxa tərəfinin aşağı hissəsindəki boş yerdə bu barədə müvafiq qeydlər etməlidir.\nƏmtəə-nəqliyyat qaiməsinin tərtib edilmədiyi, səhv və ya natamam tərtib edildiyi, yaxud itirildiyi halda yük daşınması müqaviləsi qüvvədə qalır.\nBeynəlxalq avtomobil yük daşımaları yerinə yetirilərkən beynəlxalq nümunəli əmtəə-nəqliyyat qaiməsi tərtib olunur.\nBeynəlxalq nümunəli əmtəə-nəqliyyat qaiməsinin rəsmiləşdirilməsinə dair tələblər\nAvtomobil nəqliyyatı ilə beynəlxalq yük daşımaları zamanı beynəlxalq nümunəli əmtəə-nəqliyyat qaiməsi (bundan sonra — CMR) Qaydalarda nəzərdə tutulmuş nümunəvi formaya uyğun 3 nüsxədə tərtib edilir, yükgöndərən və daşıyıcı tərəfindən imzalanır. CMR üzrə yükgöndərən və daşıyıcının imzalarının rəsmiləşdirilməsi mətbəədə çap edilmə üsulu ilə və ya yükgöndərənin və daşıyıcının ştempelinin əvəz edilməsi yolu ilə aparıla bilər. CMR-in birinci nüsxəsi yükgöndərənə verilir, ikinci nüsxəsi yükü müşayiət edir və yükalana verilir, üçüncü nüsxəsi isə daşıyıcıda qalır.\nYükgöndərənin, daşıyıcının və yükalanın CMR-ə hər hansı bir məlumatı daxil etmək hüquqları vardır.\nDaşıyıcı yükü qəbul edərkən CMR-də olan yük yerlərinin sayı, onların markalanması və nömrələnməsi, həmçinin yükün və onun qablaşdırılmasının xarici vəziyyətinə aid məlumatları yoxlamalıdır.\nYüklərin daşınması ardıcıl olaraq bir neçə daşıyıcı tərəfindən yerinə yetirildikdə, ikinci və hər bir sonrakı daşıyıcı daşıma müqaviləsinin iştirakçılarıdır.\nDaşıyıcı digər daşıyıcıdan yükü qəbz əsasında qəbul etməlidir. Bu zaman CMR-in ikinci nüsxəsində yükü qəbul edən daşıyıcının adı və ünvanı, zərurət olduqda yükə aid olan əsaslandırılmış qeyd-şərt daxil edilir.\nDaşıma bir neçə daşıyıcı tərəfindən yerinə yetirilərkən, CMR daşıma müqaviləsinin bağlanmasını təsdiq edən, mübahisə edilməyən sübutdur.\nYükgöndərən CMR-ə bütün zəruri sənədləri əlavə etməlidir.\nYükgöndərən CMR-in ikinci nüsxəsi yükalana təqdim edilənə kimi yükə dair sərəncam verə bilər.\nYükgöndərən CMR tərtib edilən andan yükə dair sərəncam vermək hüququnu yükalana verə bilər. Bu zaman yükgöndərən CMR-də müvafiq qeydlər aparmalıdır.\nYükgöndərən (yükalan) tərəfindən yükün başqa ünvana göndərilməsi zərurəti yarandıqda, yeni göstərişlər daxil edilmiş CMR-in birinci nüsxəsi daşıyıcıya təqdim edilir. Bu halda yükgöndərən bu göstərişin yerinə yetirilməsi üçün çəkilən xərclərin və vurulan zərərin əvəzini daşıyıcıya ödəyir. Bu göstərişin yerinə yetirilməsi daşıyıcının avtomobil nəqliyyatı ilə daşıma müqavilələri ilə əlaqədar planlarını pozmamalıdır. Daşıyıcının alınan göstərişi yerinə yetirmək imkanı olmadıqda, o bu barədə sifarişçini məlumatlandırmalıdır.\nYükün təhvil verilmə yerinə gəlib çatmasınadək hər hansı bir səbəbdən daşıma müqaviləsini CMR-də göstərilən şərtlərlə yerinə yetirmək mümkün olmadıqda, daşıyıcı bu barədə yükgöndərəni və ya yükalanı məlumatlandırmalıdır. Daşıyıcı CMR-də nəzərdə tutulan şərtlərlə daşımanın yerinə yetirilməsinə şərait imkan vermədikdə və sifarişçidən ağlabatan müddətdə göstərişlər ala bilmədikdə, qanunvericiliklə müəyyən olunmuş qaydalara riayət etməklə sifarişçinin maraqlarına uyğun daha çox əlverişli olan tədbirləri görməlidir.\nYükün çatdırılma yerinə gəldikdən sonra onun təhvil verilməsinə maneə yaradan hallar baş verərsə, daşıyıcı bu barədə yükgöndərəni məlumatlandırmalıdır.\nYükalan yükün digər yükalana təhvil verilməsi haqqında göstəriş verdikdə birinci yükalan yükgöndərən, yük təhvil verilən şəxs isə yükalan hesab olunur.\nCMR-də müəyyən edilən şərtlərlə yükün təhvil verilmə yerinə gəlib çatması mümkün olmadıqda, daşıyıcı qanunvericiliklə müəyyən olunmuş qaydalara riayət etməklə, yükü xüsusi və ya kirayə edilmiş anbarda saxlaya bilər.\nYük daşıyıcı tərəfindən satıldıqda, əldə olunan məbləğdən daşımaya görə ödənilməli ödənişlər və xərclər çıxıldıqdan sonra qalan məbləğ sifarişçiyə qaytarılmalıdır.\nDaşıyıcı tərəfindən yükün satılması qaydası yükün satıldığı ölkənin qanunvericiliyinə uyğun olaraq yerinə yetirilməlidir.\nQeyri-əmtəə təyinatlı yüklərin, o cümlədən torpaq və qar kütləsinin, məişət və digər tullantıların daşınması ölçmə aktı və ya tərəzidə çəkmə aktı ilə rəsmiləşdirilə bilər. Bu cür aktların tərtib edilməsi, habelə qeyri-əmtəə təyinatlı yüklərin qəbul edilməsi və təhvil verilməsi qaydası “Avtomobil nəqliyyatı ilə yüklərin daşınması Qaydaları” ilə müəyyən edilir.\nAvtomobil nəqliyyatı ilə əhalinin yüklərinin daşınması əmtəə-nəqliyyat qaiməsi və ya sifariş-tapşırıqla rəsmiləşdirilə bilər. Avtomobil nəqliyyatı ilə əhalinin yüklərinin daşınması "Avtomobil nəqliyyatı ilə yüklərin daşınması Qaydaları"na əsasən təşkil olunur və yerinə yetirilir.\n323.1. Avtomobil nəqliyyatı ilə yüklərin daşınması qaydalarının şamil edildiyi avtomobil daşınmaları həyata keçirilərkən həmin qaydalarda nəzərdə tutulmuş qalaq (tökülən) yüklərin, tikinti materiallarının, heyvanların və ya quşların, çörək və çörək-bulka məmulatlarının daşınması şərtlərinin pozulmasına görə-\nƏmtəə-nəqliyyat qaiməsinin nümunəvi formasını buradan yükləyə bilərsiniz.\nBeynəlxalq Nümunəli Əmtəə-Nəqliyyat qaiməsi (CMR)\nAvtomobil nəqliyyatı haqqında AR Qanunu\nAR İnzibati Xətalar Məcəlləsi, Maddə: 323\nYazı sonuncu dəfə 2019-02-08 tarixində yenilənib.


uefa çempionlar liqası 2013 2014 sezonu sözaltı sözlük\n1. bu gün gecə qrupdan çıxacaq ilk 2 klublar, uefa avropa liqasına gedəcək 3cü klublar və qrup sonuncularının bəlli olacaq sezon. hələlik a, b, c və d qruplarında 6 oyun sonunda hər şey bəlli olub :\na qrupu : man utd-14, bayer 04-10, şaxtyor-8, real sociedad-1. son dönəmlərdə böyük düşüş yaşayan manu əvvəlki oyunlarda yığdığı xallar hesabına 1-ci, bundesligada da dortmundun önündə zirvəyə oynayan bayer 04 2-ci çıxdı qrupdan. şaxtyor avropa liqasında mübarizə aparacaq, gözəl heyəti olan sociedadın 1 xal qazanması gözlənilməz oldu mənə görə.\nb qrupu: real madrid-16, galatasaray-7, juventus-6, copenhagen-4. bu sezon məncə çempionlar liqasında ən maraqlı ikinci qrup oldu. *\nreal madrid cəmi 1 heç heçədə xal itirdi və qrup lideri kimi çıxdı 1-ci, gözlənilən idi. son oyuna qədər 2-ci 3-cü yerlər bilinmirdi. son oyunda bu gün günorta galatasaray juventusu 1-0 məğlub edib qrupdan 2-ci çıxdı və 8də 1dəki rəqiblərini mən elə asan rəqib deyiləm deyə qorxutdu. italiyanın hal hazırda ən yaxşı klubu 3-cü qaldı 6 xalla qrupda. maraqlı olan isə odur ki qrup sonuncusun 4 xalı var, 7 xalla qrupdan çıxan var ki a qrupunda şaxtyor 8 xalla qrupda qaldı. rəqabət çox idi, haqqı olan da qazandı.\nc qrupu: psg-13, olimpiacos-10, benfica-10, anderlext-1. maraqlı qrup idi bu da. psg mübahisəsiz 13 xalla lider oldu. son oyunlarda iki klubun qrupdan çıxmaq şansı var idi ki benfica psg kimi klubu sözün həqiqi mənasında futbol olaraq meydanda əzib oyunu qazansa da olimpiakos da anderlexti 3-1 yenib averajla qrupdan çıxdı. keçən ilin ən bəxtsiz klubu benfica bu sezon da cenabet olaraq sükanı bərk saxlıyır -*\nd qrupu: bayern-15, man city-15, plzen-3, cska-3.\nson oyunda bayern öz meydanında 2-0 dan 3-2 yenildi bayernə amma ki yenə də 1-ciliyi vermədi, averajla city ni qabaqladı. sensasiya isə plzenin cska nı udub təkcə 1 qələbə, yediyi 17 qol və -11 averajla avropa liqasına getməsində oldu.\nbu axşam digər 4 qrupda nəticələr məlum olacaq, bitəndə onlar haqqında da nəticələri yazacam. analiz olaraq deyə bilərəm ki çox çətin oyunlardı. e qrupunda şalke-basel oyununda qrup ikincisi məlum olacaq, lider chelsea belə xal itirib 9 xalla qrupda qala bilər.\nh qrupunda lider barcelona bəllidi, milan-ajax oyununda qazanan qrupdan çıxacaq, heç heçə də italyanlara sərf edir. ajax son oyunlarına görə ümid verir çünki mila həqiqətən bərbad oynayır, liqada heç ilk 8-likdə yoxdular.\ng qrupunda atletico madrid qrupdan 13 xalla çıxıb, zenit və portonun ayrı ayrı oyunları var, hər iki klub qazansa da zenit çıxır qrupdan amma ki porto atletico deplasmanında xala ümid etməsin məncə. zenit austriyanı udub çıxacaq bu qrupdan, hətta heç heçə etsə belə bəs edəcək çox güman.\nf qrupu haqqında isə bayaq yazdım : #83353\nmənə görə isə qalan dörd qrupda nəticələr belə olacaq:\nbasel göstərdiyi oyuna görə bu qrupdan çıxmağa məcburdu.\najax barcelona ilə oyundaki kimi oynasa 8də 1 final cibdədi rahatlıqla.\nzenit bu qrupdan çıxmağa məhkumdu hacı -*\nəsas xallar deyil yazdıqlarımda, sıralamadı.\n11.12.2013 20:54, ian curtis\n2. bavariya və real madrid finalının olma ehtimalı çox böyükdür. bu komandalar finaldan əvvəl qarşılaşsalar, çempion elə onlar arasındakı oyunun qalibi olacaq.\n11.12.2013 23:44, Gənc\n3. liqada qalmış yeganə italyan klubu olan milanın öz meydanında ajax kimi əldən düşmüş kluba qarşı müdafiədə avtobus quraraq heç-heçə ilə qrupu keçdiyi sezon. italyanlar nə vaxt bu günə düşdü ala. əvəzində 4 alman maşını var play-offda.\n12.12.2013 02:12, tahirson\n4. hər il olduğu kimi bu il də eyni klubların hegemoniyası ilə keçəcək bir sezon. surpriz olacağını gözləmirəm (juventus). bilindik 3-4 klublardan biri qazanacaq kuboku yenə. fənər olsa mənim üçün başqa bir marağı olardı\n12.12.2013 02:23, yadplanet sakini\n5. qrup mərhələsindən sonraki püşkatma bugün oldu, ama dünən bir tvitter hesabı bugünkü püşkatmanın nəticələrini paylaşıb bir gün əvvəldən;\nvə bu umbaylamanı yeyən çox adam var -* məsələ ondan ibarətdir ki, adamlar bütün mümkün ehtimalları bir gün əvvəl yazıb və bir gün sonra səhv olanları siliblər -*\n16.12.2013 20:10, timidus\n6. 1/4 final mərhələsinin püşkü atılıb.\nBarcelona - Atletiko m.\nReal - Borussiya D.\nMançester Yunayted - Bavariya\n21.03.2014 15:55, kertenkele rza\ngözləntilərim tamamilə düz çıxdı. hazırda avropanın ən yaxşı 4 klubu və 4 məşqçisi yarımfinaldadır.\nbavariyanın çempion olaraq görürəm. madridistalar dissləsə də bu realın şanslarını artırmayacaq, çünki 2 oyuna realın bavariyanı keçməyi inandırıcı deyil. bu klublar finalda qarşılaşsaydı, realın şansları daha çox olardı.\n17.04.2014 18:24, Gənc\n8. sonda çelsinin çempion olacağı ve bizim evde reqs eleyeceyimiz sezon.\n17.04.2014 18:32, sən yox mən yox bəs kim kardashian


İtalyan jurnalist İtaliya mətbuatında Vətən müharibəsi dövründə Gəncədə şahidi olduğu erməni vəhşiliklərindən bəhs edib. 20.08.2021, Sputnik Azərbaycan\nBAKI, 20 avqust — Sputnik. İtaliyanın nüfuzlu “İl Giornale/İnside Over” qəzetinin müxbiri Emanuel Pietrobonun ölkəmizə baş tutan səfəri ilə bağlı həmin qəzetdə silsilə yazıları dərc olunmağa başlayıb.Sputnik Azərbaycan-ın məlumatına görə, jurnalist ilk yazısını Vətən müharibəsi günlərində Ermənistan silahlı qüvvələrinin Gəncə şəhərini ballistik raketlərlə atəşə tutması və onun nəticələri mövzusuna həsr edib.“Gəncə qırğını, unutmaq olmaz” sərlövhəli məqaləsində jurnalist ötən ilin sentyabrın sonu - noyabrın əvvəllərində Qafqazın yüksəkliklərində tarixin yazıldığını bildirir.“Beynəlxalq münasibətləri izləyənlər bu paradiqmanın dəyişməsinin təsirlərini və nəticələrini tam olaraq yalnız qısa və uzunmüddətli perspektivdə anlaya biləcəklər, lakin bir şey artıq indidən, daha doğrusu, ötən noyabrdan bəri aydındır: İkinci Qarabağ müharibəsi Ermənistan istisna olmaqla, Azərbaycan və Türkiyə başda olmaqla bütün oyunçuların əllərindəki imkanları artırmaqla Cənubi Qafqazdakı proseslərə təkan verdi”, - deyə jurnalist qeyd edir.E.Pietrobon bildirir ki, münaqişədəki qələbə Bakıya fayda və üstünlüklər gətirmiş və gətirməkdə davam edir, lakin müharibə travmalarsız ötüşmədi. “Qeyd edilən itkilərlə, həmçinin bombardmanların gurultusu və döyüş görüntüləri ilə əlaqədar travmalar. Azərbaycanda Gəncə bombalanmaları və ya Gəncənin bombalanması kimi yadda qalan gözlənilməz və qanunsuz hücumların izi kimi qalan travmalar”, - deyə jurnalist vurğulayır.300 mindən çox əhalisi olan Gəncənin ölkənin ən xarakterik və mənzərəli yerlərindən biri olduğunu deyən jurnalist paytaxt Bakıda olduğu kimi, böyük şəhər olan Gəncənin düşüncədə dünyəviliyi, memarlıqda türkçülüyü və tarixdə qloballığı ilə Azərbaycan xalqının multikulturalizminin mükəmməl aynası və Qafqazın incisi olduğunu bildirir.İrəvanın müharibə psixologiyasından istifadə edərək qorxu yaratmaqla şəhərdən əhalinin çıxarılmasına nail olmaq istədiyini vurğulayan jurnalist bildirir: “Bəlli olan faktlar var : 4, 8, 10 və 17 oktyabr. Şəhərin Ermənistan işğalçı qüvvələrinin mövqelərindən atılan Scud tipli ballistik raketlərlə dörd gecə qəfil bombalanması heç də təsadüfi deyildir. 32 ölü və 125 yaralı ilə nəticələnən, ailələri məhv edən, bir neçə uşaq da daxil olmaqla günahsız dinc sakinlərin həyatını əlindən alan gecələr”.Jurnalist qeyd edir ki, Bakı əsl müharibə cinayəti olan Gəncəyə hücumların qisası olaraq Füzulinin azad olunmasını sürətləndirdi, münaqişə ocağından kənarda yerləşən və xüsusilə də mülki şəxslərə aid olmasına görə ictimaiyyətin daha güclü birliyi və dəstəyinə səbəb olan bu məsələ Ermənistanın hərbi qüvvələrinin məğlub etdirilməsinə gətirib çıxardı.“Bu gün, müharibənin bitməsindən doqquz ay sonra, azərbaycanlılar və turistlər qələbəni sözün həqiqi mənasında gözləri ilə görüb, ona əlləri ilə toxuna bilərlər, çünki şəhərlərdən kəndlərə, binaların divarlarından su şüşələrinə qədər üstündə gecə-gündüz görünən bir yazı var: Qarabağ Azərbaycandır. Hər yaş qrupunu və sosial təbəqəni əhatə edən, görünməmiş bir vətənpərvərlik hərəkatına səbəb olan, lakin bəzi yerlərdə, məsələn, Ermənistanın atəşinə məruz qalmış Gəncə məhəllələrində fərqli şəkildə yaşanan bir qələbə”, - deyə jurnalist fikirlərinə davam edir.“Çünki Gəncədə cəbhədən fərqli olaraq qurbanlar mülki şəxslər idi. Burada bütün ailə üzvləri ölən ailələr var, məsələn Şahnəzərli ailəsi kimi – ailə üzvlərinin sayı dörd nəfərdən birə - üç yaşlı bir qıza endirilmiş ailə. Burada 10 aylıq olan Narin Əsgərova kimi yeni doğulmuş körpələrin cəsədini tapdılar. Burada Nurəddin Ağayevdən (77 yaş) Nigar Əsgərovaya (17 oktyabr gecəsi həyatını itirdi, ertəsi gün 15 yaşı tamam olacaqdı) qədər hər yaşda insan qətlə yetirildi və yaşayış binalarından oyun meydançalarına qədər heç bir şey ballistik raketlərin və həmin bombaları atanların ölümcül mənəviyyatsızlığından xilas olmadı”, - deyə Emanuel Pietrobon xatirələrini bölüşür.Jurnalist hazırda Gəncədə qələbənin havada olduğunu, amma əhval-ruhiyyənin fərqli olduğunu və Qarabağın azad olunmasının mötədilliklə qeyd olunduğunu bildirir. “Çünki burada baxmağa, dayanıb düşünməyə məcbur edən dağıntılar vardır. Burada, hər yerdən daha çox, yas tutmaq üçün məsum ölülər var”, - deyə jurnalist vurğulayır.O qeyd edir ki, Ermənistan ordusu, bəlkə də Gəncədə törətdikləri ilə Füzulinin azad edilməsinin təsirini aradan qaldırmaq ümidi ilə psixoloji savaşın qorxunc potensialına həqiqətən inanırdı, bəlkə də hərbi yolla Azərbaycan xalqını mənəvi şəkildə ruhdan salmaq istəyi ilə vaxt qazanmaq istəyirdi, bəlkə də daha sadə desək, qorxu toxumları səpmək istəyirdi. “Başqa bir yolu da istisna etmək olmaz: münaqişənin Ermənistan ərazisinə qədər uzanacağını gözləmək. Çünki Azərbaycanın Ermənistanın suverenliyinə və ərazi bütövlüyünə təcavüzü Nikol Paşinyanın Kollektiv Təhlükəsizlik Müqaviləsi Təşkilatını aktivləşdirmək istəyini doğrultmuş olardı. Kremlin rədd edə biləcəyi bir istək, lakin buna baxmayaraq, şübhəsiz ki, müharibənin qarşısını ala biləcək bir rol oynaya bilərdi”, - deyə jurnalist bildirir.Fikirlərinə davam edən E.Pietrobon bildirir:Jurnalist məqaləsini bu fikirlərlə tamamlayır: “Bu gün, o qanlı oktyabrdan 10 ay sonra Gəncə normal həyatına qayıdır. Skudların zərbəsindən xarabalığa çevrilmiş binalar yeni binalarla əvəz olunmasını gözləyir. Hətta qurbanların fotoşəkilləri də orada qalmaqda davam edir və gələcəkdə də onları xatırlamaq, anmaq üçün orada da qalacaq”.Eləcə də oxuyun:Ermənistanın azərbaycanlılara qarşı nifrət siyasəti – Hesabatın ikinci hissəsiƏliyev: Ermənistan müharibəyə hazırlaşır?! Belədirsə, biz qabaqlayıcı tədbirlər görəcəyikErmənistanın təcavüzündən aqrar sektora dəymiş ziyanın kompensasiya edilməsinə başlanılıbErmənistan ordusu üç rayonda və Şuşada yerləşən mövqelərimizi atəşə tutub\nxəbərlər, azərbaycan, dünya, jurnalist, gəncə, erməni terroru, məqalə\n© Sputnik / Mihail Voskresenskiy / Fotobanka keçməkОбострение ситуации вокруг Нагорного Карабаха\nBAKI, 20 avqust — Sputnik. İtaliyanın nüfuzlu “İl Giornale/İnside Over” qəzetinin müxbiri Emanuel Pietrobonun ölkəmizə baş tutan səfəri ilə bağlı həmin qəzetdə silsilə yazıları dərc olunmağa başlayıb.\nSputnik Azərbaycan-ın məlumatına görə, jurnalist ilk yazısını Vətən müharibəsi günlərində Ermənistan silahlı qüvvələrinin Gəncə şəhərini ballistik raketlərlə atəşə tutması və onun nəticələri mövzusuna həsr edib.\n“Gəncə qırğını, unutmaq olmaz” sərlövhəli məqaləsində jurnalist ötən ilin sentyabrın sonu - noyabrın əvvəllərində Qafqazın yüksəkliklərində tarixin yazıldığını bildirir.\n“Beynəlxalq münasibətləri izləyənlər bu paradiqmanın dəyişməsinin təsirlərini və nəticələrini tam olaraq yalnız qısa və uzunmüddətli perspektivdə anlaya biləcəklər, lakin bir şey artıq indidən, daha doğrusu, ötən noyabrdan bəri aydındır: İkinci Qarabağ müharibəsi Ermənistan istisna olmaqla, Azərbaycan və Türkiyə başda olmaqla bütün oyunçuların əllərindəki imkanları artırmaqla Cənubi Qafqazdakı proseslərə təkan verdi”, - deyə jurnalist qeyd edir.\nE.Pietrobon bildirir ki, münaqişədəki qələbə Bakıya fayda və üstünlüklər gətirmiş və gətirməkdə davam edir, lakin müharibə travmalarsız ötüşmədi. “Qeyd edilən itkilərlə, həmçinin bombardmanların gurultusu və döyüş görüntüləri ilə əlaqədar travmalar. Azərbaycanda Gəncə bombalanmaları və ya Gəncənin bombalanması kimi yadda qalan gözlənilməz və qanunsuz hücumların izi kimi qalan travmalar”, - deyə jurnalist vurğulayır.\n300 mindən çox əhalisi olan Gəncənin ölkənin ən xarakterik və mənzərəli yerlərindən biri olduğunu deyən jurnalist paytaxt Bakıda olduğu kimi, böyük şəhər olan Gəncənin düşüncədə dünyəviliyi, memarlıqda türkçülüyü və tarixdə qloballığı ilə Azərbaycan xalqının multikulturalizminin mükəmməl aynası və Qafqazın incisi olduğunu bildirir.\n“Gəncə hərbi əməliyyatların əhatə olunduğu və Qafqazın açıq damarı olan qanlı Qarabağ torpaqlarında yerləşmir, ancaq bu fakt Gəncəni ötən il Azərbaycan və Ermənistanın apardığı 44 günlük müharibə zamanı qoruya bilmədi. Əksinə, Gəncə oktyabr ayında, toqquşmaların qızğın vaxtında ermənilər tərəfindən gözlənilmədən hədəf alındı və hələ də həmin günlərin travmasını özündə daşıyır”, - deyə jurnalist qeyd edir.\nİrəvanın müharibə psixologiyasından istifadə edərək qorxu yaratmaqla şəhərdən əhalinin çıxarılmasına nail olmaq istədiyini vurğulayan jurnalist bildirir: “Bəlli olan faktlar var : 4, 8, 10 və 17 oktyabr. Şəhərin Ermənistan işğalçı qüvvələrinin mövqelərindən atılan Scud tipli ballistik raketlərlə dörd gecə qəfil bombalanması heç də təsadüfi deyildir. 32 ölü və 125 yaralı ilə nəticələnən, ailələri məhv edən, bir neçə uşaq da daxil olmaqla günahsız dinc sakinlərin həyatını əlindən alan gecələr”.\n“Bu gün, müharibənin bitməsindən doqquz ay sonra, azərbaycanlılar və turistlər qələbəni sözün həqiqi mənasında gözləri ilə görüb, ona əlləri ilə toxuna bilərlər, çünki şəhərlərdən kəndlərə, binaların divarlarından su şüşələrinə qədər üstündə gecə-gündüz görünən bir yazı var: Qarabağ Azərbaycandır. Hər yaş qrupunu və sosial təbəqəni əhatə edən, görünməmiş bir vətənpərvərlik hərəkatına səbəb olan, lakin bəzi yerlərdə, məsələn, Ermənistanın atəşinə məruz qalmış Gəncə məhəllələrində fərqli şəkildə yaşanan bir qələbə”, - deyə jurnalist fikirlərinə davam edir.\n“Çünki Gəncədə cəbhədən fərqli olaraq qurbanlar mülki şəxslər idi. Burada bütün ailə üzvləri ölən ailələr var, məsələn Şahnəzərli ailəsi kimi – ailə üzvlərinin sayı dörd nəfərdən birə - üç yaşlı bir qıza endirilmiş ailə. Burada 10 aylıq olan Narin Əsgərova kimi yeni doğulmuş körpələrin cəsədini tapdılar. Burada Nurəddin Ağayevdən (77 yaş) Nigar Əsgərovaya (17 oktyabr gecəsi həyatını itirdi, ertəsi gün 15 yaşı tamam olacaqdı) qədər hər yaşda insan qətlə yetirildi və yaşayış binalarından oyun meydançalarına qədər heç bir şey ballistik raketlərin və həmin bombaları atanların ölümcül mənəviyyatsızlığından xilas olmadı”, - deyə Emanuel Pietrobon xatirələrini bölüşür.\nJurnalist hazırda Gəncədə qələbənin havada olduğunu, amma əhval-ruhiyyənin fərqli olduğunu və Qarabağın azad olunmasının mötədilliklə qeyd olunduğunu bildirir. “Çünki burada baxmağa, dayanıb düşünməyə məcbur edən dağıntılar vardır. Burada, hər yerdən daha çox, yas tutmaq üçün məsum ölülər var”, - deyə jurnalist vurğulayır.\nO qeyd edir ki, Ermənistan ordusu, bəlkə də Gəncədə törətdikləri ilə Füzulinin azad edilməsinin təsirini aradan qaldırmaq ümidi ilə psixoloji savaşın qorxunc potensialına həqiqətən inanırdı, bəlkə də hərbi yolla Azərbaycan xalqını mənəvi şəkildə ruhdan salmaq istəyi ilə vaxt qazanmaq istəyirdi, bəlkə də daha sadə desək, qorxu toxumları səpmək istəyirdi. “Başqa bir yolu da istisna etmək olmaz: münaqişənin Ermənistan ərazisinə qədər uzanacağını gözləmək. Çünki Azərbaycanın Ermənistanın suverenliyinə və ərazi bütövlüyünə təcavüzü Nikol Paşinyanın Kollektiv Təhlükəsizlik Müqaviləsi Təşkilatını aktivləşdirmək istəyini doğrultmuş olardı. Kremlin rədd edə biləcəyi bir istək, lakin buna baxmayaraq, şübhəsiz ki, müharibənin qarşısını ala biləcək bir rol oynaya bilərdi”, - deyə jurnalist bildirir.\nFikirlərinə davam edən E.Pietrobon bildirir:\n"O günləri yenidən nəzərdən keçirdikdə görünür ki, Paşinyan Gəncənin əhalisini boşaltmaq arzusundan daha çox, münaqişənin axarını dəyişmək üçün asimmetrik bir qisas alacağına əmin idi. Riskli bir hesablama, Gəncəyə raket hücumu Ermənistan üçün beynəlxalq humanitar hüququ pozduğuna görə ittihamlar yağışına, sonra isə məğlubiyyətə uğramasına səbəb oldu. Çünki Bakı müharibənin uzanması ilə əlaqəli riskləri, siyasi cəhətdən - KTMT-nin müdaxiləsi, iqtisadi cəhətdən davamlılığın təmini və hərbi cəhətdən daha geniş və müdafiə olunan bir döyüş sahəsindəki dronların effektivliyi kimi riskləri yaxşı bildiyi üçün, bu ağır travmanı stimullaşdırıcı bir hadisəyə çevirə bilərdi”.\nJurnalist məqaləsini bu fikirlərlə tamamlayır: “Bu gün, o qanlı oktyabrdan 10 ay sonra Gəncə normal həyatına qayıdır. Skudların zərbəsindən xarabalığa çevrilmiş binalar yeni binalarla əvəz olunmasını gözləyir. Hətta qurbanların fotoşəkilləri də orada qalmaqda davam edir və gələcəkdə də onları xatırlamaq, anmaq üçün orada da qalacaq”.\nErmənistan ordusu üç rayonda və Şuşada yerləşən mövqelərimizi atəşə tutub


Sərmayələri 3 dəfə azalan qeyri-neft sektoru… – Rövşən Ağayev rəqəmləri açıqladı\n20 Aprel 2016 - 15:19\nSərmayələri 3 dəfə azalan qeyri-neft sektoru… –Rövşən Ağayev rəqəmləri açıqladı\n"İqtisadi inkişafda həlledici olan təkcə sərmayələrin həcmi yox, həm də onların sosial-iqtisadi səmərəliliyidir. Amma bu da bir gerçəklidir ki, böyük neft pulları dövründə Azərbaycan hökuməti "resurs lənəti" nəzəriyyəsi üçün xarakterik olan "inkişafsız artım"ı sərmayələrin böyük kəmiyyəti hesabına ölkəyə gətirə bilmişdi".\nStrateq.az xəbər verir ki, bu sözləri tanınmış iqtisadçı-ekspert Rövşən Ağayev deyib.\nOnun sözlərinə görə, buna baxmayaraq, rəsmi statistika göstərir ki, 2016-cı il sərmayələrin kəskin azalması ilə start götürüb:\nSöhbət isə hər şeydən əvvəl qeyri-neft sektorundan gedir. O sektordan ki, özünüz pik dövrü ilə müqayisədə gəlirlərini 10 milyard dollara yaxın itirən neft sektorunun yükünü çəkməlidir. Rəsmi statistikaya görə, ötən ilin ilk rübünə nisbətən 2016-cı ilin yanvar-mart aylarında qeyri-neft sektoruna investisiyalar 3 dəfəyədək 1.7 milyard manatdan 626 milyon manata qədər azalıb".\nİqtisadçı qeyri-neft sektorunun aparıcı 4 sahəsi üzrə sərmayələrin dinamikasını da təqdim edib:\n"1. Mənzil tikintisinə qoyulan sərmayələr 255 milyondan 125 milyona enib;\n2. Kənd təsərrüfatına qoyulan sərmayələr 69 milyon manatdan 21 milyon manata enib;\n3. Turizmə qoyulan sərmayələr 27 milyon manatdan 5 milyon manata enib;\n4. Qeyri-neft emal sənayesinə sərmayələr 27 milyon manatdan 18 milyon manata enib.\nQeyri-neft sektorunun aparıcı sahələri olan bu 4 isiqamətin ümumi sərmayələrdə payı nə qədər olsa yaxşıdı – cəmi 5.8%. Bu qədər kiçik pay, həm də kəskin azalma. Halbuki ötən ilin 1-ci rübündə həmin rəqəm 11.6% olmuşdu. Sərmayələrin keyfiyyətli istifadəsini kənara qoysaq belə, onlar çoxlu sayda insan üçün iş və qazanc yeridi, dövlət büdcəsi üçün vergi mənbəyidi…".\nRövşən Ağayev bildirib kİ, sosial-iqtisadi səmərəliliyi dəqiq əsaslandırılmış və dinamik artan sərmayə siyasəti və mühiti yoxdusa, iqtisadiyyat yalnız enişə doğru sürətlə irəliləyə bilər:\n"Sərmayələr belə kəskin həcmdə azalırsa, səbəbi təkcə iqtisadi tənəzzülün doğurduğu resurs qıtlığında axtarmaq lazımmı? İqtisadiyyatın perspektivinə, hökumətin islahatlarına güvənsizliyin burda heçmi rolu yoxdu?".


Azərbaycanla BMT arasında Çərçivə Proqramı imzalanıb\n26 Noyabr 2014 23:34\nİqtisadiyyat və Sənaye Nazirliyi, BMT-nin Sənaye İnkişafı Təşkilatı (UNIDO) və Almaniya Beynəlxalq Əməkdaşlıq Cəmiyyətinin (GİZ) birgə təşkilatçılığı ilə “XXI əsrdə sənayeləşmə: Sənaye siyasətində əsas trendlər, müasir yanaşma və təcrübələr” mövzusunda Beynəlxalq Sənaye Konfransı öz işinə başlayıb.\nTədbirə 21 ölkənin dövlət qurumlarını, araşdırma mərkəzlərini, sənaye sahəsində fəaliyyət göstərən şirkətləri, 22 beynəlxalq təşkilat və maliyyə institutunu təmsil edən 300-dən çox iştirakçı qatılıb.\n“XXI əsrdə sənayeləşmə: Sənaye siyasətində əsas trendlər, müasir yanaşma və təcrübələr” mövzusunda keçirilən Beynəlxalq Sənaye Konfransında çıxış edən Şahin Mustafayev ölkə başçısının konfrans iştirakçılarına təbrik məktubunu oxuyub.\nBMT-nin Sənaye İnkişafı Təşkilatının Biznes İnvestisiyalar və Texnoloji Xidmətlər üzrə direktoru Məhəmməd-Lamin Daoi konfransın işinə uğurlar arzulayıb və BMT-nin Sənaye İnkişafı Təşkilatının Baş katibi LiYongun tədbir iştirakçılarına ünvanlanmış video müraciətini təqdim edib. Li Yong video müraciətində Bakıda Beynəlxalq Sənaye Konfransının keçirilməsindən məmnunluğunu ifadə edib, tədbirin sənaye ilə bağlı müzakirələrin aparılması baxımından mühüm platforma rolunu oynayacağını qeyd edib, 2014-cü ilin “Sənaye ili” elan edilməsini yüksək qiymətləndirib.\nBMT-nin rezident əlaqələndiricisiAntoniusBruk çıxışında Azərbaycanın son illər iqtisadi sahədə böyük uğurlar əldə etdiyini və bunun yükəkqiymətləndirildiyini vurğulayıb, konfransın sənayenin davamlı inkişafına, bu sahədə təcrübə mübadiləsinə əhəmiyyətli töhfə verəcəyini qeyd edib.\nAlmaniyanın Azərbaycandakı fövqəladə və səlahiyyətli səfiri xanım HaydrunTempel isə çıxışında Azərbaycan və Almaniya arasında müxtəlif sahələrdə əlaqələrin uğurla davam etdiyini, Beynəlxalq Sənaye Konfransının sənaye sahəsində əlaqələrin genişləndirilməsində rolunu qeyd edib.\nKonfrans çərçivəsində Azərbaycan Respublikası Hökuməti və BMT-nin Sənayenin İnkişafı Təşkilatı arasında əməkdaşlıq haqqında Çərçivə Proqramı imzalanıb. Sənədi iqtisadiyyat və sənaye naziri Şahin Mustafayev və BMT-nin Sənaye İnkişafı Təşkilatının Biznes İnvestisiyalar və Texnoloji Xidmətlər üzrə direktoru Məhəmməd-LaminDaoiimzalayıblar.\nBakı Beynəlxalq Sənaye Konfransı “Müasir sənaye siyasəti və sənayenin dayanıqlı inkişafı” mövzusunda panel sessiyada öz işini davam etdirib. Sessiyada iqtisadiyyat və sənaye naziri Şahin Mustafayev Azərbaycan sənayesi, əldə olunmuş uğurlar, ölkəmizin sənaye potensialı və inkişaf perspektivləri barədə məlumat verib. Qeyd olunub ki, sənaye əksər ölkələrdə, o cümlədən Azərbaycanda iqtisadiyyatın prioritetetistiqamətlərindəndir.\nİran İslam Respublikasının sənaye, mədən və ticarət naziri Məhəmməd Rza Nemətzadə, Monteneqro Respublikasının iqtisadiyyat naziri Vladimir Kavariç, Rusiya Federasiyasının sənaye və ticarət nazirinin müavini GeorgiКalamanov, Səudiyyə Ərəbistanın İnvestisiya Baş İdarəsinin direktor müavini Qada Alsubai, BMT-nin Sənaye İnkişafı Təşkilatının Biznes İnvestisiyalar və Texnoloji Xidmətlər üzrə direktoru Məhəmməd-Lamin Daoi, İqtisadi Əməkdaşlıq Təşkilatının Baş katibi Şamil Ələsgərov, MDB-nin icraçı katibinin müavini Sergey İvanov sessiyadakı çıxışlarında təmsil etdikləri ölkələrin və qurumların sənaye siyasəti, əldə edilən uğurlar, inkişaf istiqamətləri və əməkdaşlığın genişləndirilməsi perspektivləri barədə danışıblar.\nSonra Fransanın “Alston” şirkəti ilə “Sumqayıt Kimya Sənaye Parkı” MMC arasında əməkdaşlığa dair Anlaşma Memorandumu imzalanıb.\n“Sənaye parkları və klasterləri: dayanıqlı sənaye siyasətində beynəlxalq təcrübələr” mövzusunda keçirilən panel sessiyada çıxış etmiş Türkiyə, Almaniya və s. ölkələrdən olan şirkətlərin nümayəndələri sənaye parkları və klasterlərə dair beynəlxalq təcrübə, İqtisadiyyat və Sənaye Nazirliyinin İqtisadi İslahatlar Elmi-Tədqiqat İnstitutunun direktoru Vilayət Vəliyev və “Sumqayıt Kimya Sənaye Parkı” MMC-nin direktor müavini Zaur Məmmədov isə Azərbaycanda bu sahədə görülən işlər və nəzərdə tutulan tədbirlər barədə məlumat veriblər.\nKonfransda “Azərbaycanda sənayeləşmə: ənənə və gələcək” filmi nümayiş olunub.\nİki gün davam edəcək Beynəlxalq Sənaye Konfransının ikinci günü - noyabrın 27-də “Azərbaycanda investisiya imkanları və sənayenin hərtərəfli və davamlı inkişafı üçün əməkdaşlığın gücləndirilməsi” mövzusunda panel sessiya keçiriləcək, yerli və xarici biznes nümayəndələri arasında işgüzar görüşlər təşkil olunacaq, tədbir iştirakçıları Sumqayıt Kimya Sənaye və Sumqayıt Texnologiyalar parklarının, “Azgüntex” MMC-nin fəaliyyəti ilə tanış olacaqlar.\nTramp söz verdi - Koronavirus vaksini tezliklə yaradılacaq


YEKATERİNA ZAXARYEVA “AZƏRBAYCAN VƏ BOLQARISTAN STRATEJİ TƏRƏFDAŞDIR” | CBC.AZ\nYEKATERİNA ZAXARYEVA “AZƏRBAYCAN VƏ BOLQARISTAN STRATEJİ TƏRƏFDAŞDIR”\nJun 24 2019 19:14\n“Bolqarıstan və Azərbaycan strateji mövqedə yerləşir. Elə buna gör də hər iki ölkə strateji tərəfdaş kimi əməkdaşlıq edir.” Bunu Azərbaycanda səfərdə olan Bolqarıstanın Baş Nazirinin müavini və Xarici İşlər naziri Yekaterina Zaxaryeva deyib. Azərbaycanın xarici işlər naziri Elmar Məmmədyarovla görüşən Yekaterina Zaxaryeva bildirb ki, Azərbaycan və Bolqarıstan həm Qara dəniz həm də Xəzər dənizi arealında stabillik mövzusunda eyni fikirləri bölüşür. Onun sözlərinə görə, tərəflər bir sıra məsələlərlə bağlı razılığa gəliblər.\nAzərbaycanın Xarici İşlər Naziri Elmar Məmmədyarov da öz növbəsində Yekaterina Zaxaryeva ilə həm təkbətək, həm də geniştərkibli görüşlərdə Cənub qaz dəhlizi ilə bağlı tərfdaşlıq, siyasi, iqdisadi, turizm məsələrinin müzakirə olunduğunu deyib. Nazir, həmçinin Bolqarıstanın bütün sənədlərdə Azərbycanın ərazi bütövlüyünü tanımasına diqqət çəkib.\nBolqarıstan Respublikası Baş Nazirinin müavini və Xarici İşlər naziri Yekaterina Zaxaryevanın Azərbaycana səfəri iyunun 25-dək davam edəcək. Səfər çərçivəsində baş nazir Novruz Məmmədov və Milli Məclisin Sədri Oqtay Əsədovla görüşlər də planlaşdırılır.


Fərhad Əliyevin ailəsi Azərbaycan hökumətini Avropa Məhkəməsinə verib\nSabiq İqtisadi İnkişaf Naziri Fərhad Əliyev və onun qardaşı "Azpetrol" şirkətinin sabiq prezidenti Rafiq Əliyevi müdafiə komitəsi Azərbaycan hökumətini sabiq nazir və onun qardaşını özləri dediyi kimi, qanunsuz həbsdə saxladığına görə Avropa İnsan Haqları Məhkəməsinə verir. Bu barədə sentyabrın 6-da Londonda keçirilən mətbuat konfransında Əliyevlər ailəsini təmsil edən Trowers və Hamlis vəkillər kontoru və vəkil lord Entoni Lester xəbər veriblər.\nMüdafiə komitəsinin Amerikanın səsinə verdiyi məlumata görə, iddia ərizəsi sentyabrın 6-da Əliyevlər ailəsi tərəfindən təqdim olunub və ona baxılıb baxılmayacağı barədə qərar gözlənilir. Konfransda qeyd olunub ki, Fərhad Əliyev və qardaşı Rafiqin belə uzun muddət Milli Təhlükəsizlik Nazirliyində saxlanılması "tamamilə əsassızdır", F.Əliyevin səhhəti olduqca pisdir və bir sıra ciddi ittihamlara baxmayaraq heç bir istintaq aparılmır.\nVəkil kontorunun nümayəndəsi Lyusi Ceyms bildirib ki, həbsdən öncə Fərhad Əliyev Azərbaycan hökumətində "aparıcı islahatçı" olub və qərb hökumətləri tərəfindən "ciddi" şəkildə dəstəklənib. O keçən ilin oktyabrında dövlət çevrilişinə cəhddə, korrupsiya və dövlət əmlakını mənimsəmədə ittiham olunaraq həbs olunub. Bir qədər öncə onun adı heç bir sübut olmadan tanınmış jurnalist Elmar Hüseynovun qətlinin sifarişçisi kimi hallanmağa başlayıb.\nLord Entoni Lester həbsin siyasi motivlərlə olduğunu bildirib: "Fərhad və Rafik Əliyev qardaşları həqiqi siyasi məhbuslardır. Hökumət və məhkəmələr təqsirsizlik prezumsiyasını pozaraq onlara ədalətli və müstəqil məhkəmə hüququndan məhrum edib. Onların tutulma və saxlanma şəraiti insanlıqdan kənardı. Fərhadın səhhəti olduqca pisləşib, bunun nəticəsində onun həyatı təhlükədədir. Onlara ailə üzvləri ilə görüşmək qadağan edilib və mənə də Bakıda olduğun zaman Fərhadla görüşməyə icazə vermədilər".\nBritaniyalı vəkillər hesab edir ki, Rafiq Əliyev gülünc ittihamla həbs olunub. Onların fikrincə, qaçaqmalçılığa görə, MTN-nin təcridxanasında insanı 9 ay saxlamazlar. "Bu sərt cəzanın yeganə səbəbi Rafiq Əliyevin Fərhad Əliyevin qardaşı olmasındadır. Tamamilə qeyri-normaldır ki, Fərhad Əliyevə görə, sabiq nazirin onlarla qohumu və tanışı işdən çıxarılıb və həbs olunub."\nFərhad Əliyevin keçmiş işçisi Əlihüseyn Şalıyev rəsmi versiyaya görə, həbsxanada özünə qəsd edib. Hərçənd ki, Şalıyevin qohumları buna şübhə ilə yanaşır və onun öldürüldüyünü istisna etmirlər.\nTuran agentliyinin verdiyi xəbərə görə, Britaniyalı vəkillər Fərhad Əliyevin işində İnsan Hüquqları Konvensiyasının aşağıdakı müddəalarının pozulduğunu iddia edir: Maddə 3 (qeyri-insanı davranışın qadağan edilməsi); maddə 5 (azadlıq hüququ); maddə 6 (ədalətli məhkəmə araşdırılması hüququ); maddə 8 (şəxsi və ailə həyatına hörmət hüququ); maddə 13 (səmərəli hüquqi müdafiə vasitələri hüququ); maddə 14 (ayrı-seçkiliyin qadağan olunması)


Yüksək vəzifəyə təyin olunan Pərvin Əkbərov KİMDİR? - DOSYE\n11:40 23 Fevral 2022\nTibbi Ərazi Bölmələri İdarəetmə Birliyinin (TƏBİB) Elmi-Tədqiqat Tibbi Bərpa İnstitutuna yeni rəhbər təyin olunub, bu barədə TƏBİB-in İdarə Heyətinin sədri vəzifəsini icra edən Vüqar Qurbanov əmr imzalayıb.\nMetbuat.az xəbər verir ki, əmrə əsasən, institutun direktoru vəzifəsi Pərvin Əkbərova həvalə olunub.\nMəlumatı TƏBİB-dən təsdiqləyiblər.\nBildirilib ki, Vüqar Qurbanov bu gündən etibarən vəzifəsinin icrasına başlayan yeni direktoru kollektivə təqdim edib.\nBununla da, uzun müddət özəl sektorda uğurla fəaliyyət göstərən uzmanlıq dərəcəsinə malik menecer həkimlərin TƏBİB-in tabeliyində fəaliyyət göstərən dövlət tibbi müəssisələrinə transformasiyasına başlanılıb.\nTəqdimetmə mərasimində çıxış edən V.Qurbanov Pərvin Əkbərovun uzun müddət özəl sektorda uğurla çalışdığını, bundan sonra da öz təcrübəsini Elmi-Tədqiqat Tibbi Bərpa İnstitutunun fəaliyyətinin yenidən uğurla təşkil olunmasına yönəldəcəyinə əminliyini ifadə edib.\nDaha sonra, Vüqar Qurbanov Elmi Tədqiqat Tibbi Bərpa İnstitutunun fəaliyyəti, yaradılan şəraitlə yaxından tanış olub, terapiya mərkəzlərindəki mövcud vəziyyətlə maraqlanıb, həkim heyətinin təkliflərini dinləyərək, tövsiyyələrini verib.\nPərvin Əkbərov Tehran Sosial Rifah və Reabilitasiya Elmləri Universitetinin, Reabilitasiya və Fizioterapiya üzrə uzmanlıq, İspaniya Milli Tibb Elmləri Universiteti Osteopatik Klinik Reabilitasiya üzrə Fəlsəfə Doktoru dərəcəsinə malikdir.\nİxtisasca reabilitoloq, fizioterapevt, idman zədələri üzrə mutəxəssis, osteopat olan Elmi-Tədqiqat Tibbi Bərpa İnstitutun yeni direktoru Tusi Memorial Klinikasında şöbə müdiri, Koreya Şərq təbabəti klinikasında Fizioterapiya və reabilitasiya şöbəsinin müdiri, Respublika Dioqnostika Mərkəzində Fizioterapiya və Reabilitasiya şöbəsinin müdiri vəzifələrində çalışıb. O eyni zamanda, 2015-2017-ci il Gəncə Reabilitasiya Mərkəzində tibbi direktor, 2011-ci ildən bu günə qədər Azərbaycan Respublikası Milli Karate Federasiyasının həkimi, eləcə də, 2018–ci ildən bu günə qədər isə Gəncə Beynəlxalq xəstəxanasında şöbə müdiri kimi fəaliyyətini davam etdirib.\nTürkiyə, Rusiya, Amerika, Kanada, Almaniya, İspaniya, Niderland, İran, Çexiya, Cənubi Afrika və Hindistan kimi ölkələrdə müxtəlif beynəlxalq sertifikasiyalı konfrans və təlimlərdə uğurla iştirak edib. "A.I.M.S” İdman həkimləri üzrə İtaliya Assosiasiyasının üzvüdür. Bundan başqa, Pərvin Ələkbərov bir çox elmi məqalələrin də müəllifidir. Tibb sahəsində bir sıra mütərəqqi yenilik və texnologiyaların tətbiqi məhz onun adı ilə bağlıdır.


Manat dəyərdən düşəcəkmi? : Center for Economic and Social Development (CESD)\nSon günlər ən çox verilən sual manatın dəyərdən düşüb-düşməməsi ilə bağlıdır. Rusiya rublunun yeni neqativ rekordlarından və neftin dünya bazar qiymətində müşahidə edilən kəskin azalmalardan sonra vətəndaşlarmızda da milli valyutanın məzənnəsi ilə bağlı müəyyən narahatçılıq hiss edilməkdədir. Əslində, belə hallarda Mərkəzi Banklar rəsmi acıqlamalar verməklə əhalini məlumatlandırmağa çalışsalarda hələlik Azərbaycanın baş bankında susmağa üstünlük verirlər.\nBəs, manat dəyərdən düşəcəkmi? Əmanətləri dollara çevirməyə ehtiyac varmı? Neftin dünya bazar qiymətinin aşağı düşməsi dolların manata təzyiqini artırsa da, hələləlik tədiyyə balansımızda müsbət saldo saxlanılmaqdadır. İdxalı 3 dəfə üstələyən Azərbaycan ixracatında qara qızılın qiymətinin düşməsi səbəbindən dəyər ifadəsində azalmalar olsa da hələ də xarici ticarətdə böyük profistə malikik. Bu isə o deməkdir ki, Azərbaycanı tərk edən valyuta ölkəyə daxil olan valyutadan xeyli azdır. Deməli, ölkəyə daha çox dollar kütləsi daxil olur. İqtisadi baxımdan, Mərkəzi Bankın manatın deyil, dolların sterilizasiyasını həyata keçirməlidir ki, milli valyuta kəskin möhkəmlənməsin. Amma məsələnin psixoloji və kənar effekt tərəfləri var. Psixoloji mesajlar daha çox dünya neft bazarından gəlir və bu da manat üzərind təzyiq formalaşdırır. Kənar effekt təsirlər isə ixracatdan daxil olmalarin azalması fonunda dövlətin və əhalinin qənaət etməsi, bundan isə xidmət, bank sektorlar daxil olmaqla bir sıra digər sahələrin təsirlənməsidir. Buraya eyni zamanda Mərkəzi Bankın potensial intervensiya xərclərini də əlavə etsək o zaman mənzərə daha aydınlaşar. Eyni zamanda, bir sıra neft ölkələrində milli valyutanın develvasiyası büdcə kəsirinin doldurulmasında əsaslı alət kimi istifadə edilir. Qonşu Rusiya bu aspektdən uyğun nümunələrdəndir.\nBütün bunları nəzərə alaraq isə orta və uzunmüddətli deyil, qısa müddətli dövrüdə milli valyutanın məzənnəsini proqnozlaşdırmaq olar. Mərkəzi Bankın ehtiyatlarını və potensial intervensiya xərclərini nəzərə aldıqda qısa müddətli dövrdə manatın məzənnəsindəki stabilik qorunub saxlanılacaq. Bu isə o deməkdir ki, yaxın yarım ildə mövcud şərtlər daxilinda manatın məzənnəsinda azalma müşahidə edilməməlidir. Deməli, milli valyutanın məzənnəsi ilə bağlı indki halda narahatçılıq yoxdur. Eyni zamanda Mərkəzi Bankın Pul Kredit Siyasətinin Əsas İstiqamətləri barədə sənədi də bu əminliyi formalaşdırır. Sonrakı mərhələdə isə manatı məzənnəsi ilə bağl siyasət daha çox dünya neft bazarında baş verənlərdən asılı olacaq. Təbii ki, milli valyutanın məzənnəsi ilə bağlı qərarların heç də həmişə öncədən və iqtisadi baxımdan proqnozlaşdırıla bilmədiyini də unutmamalıyıq.


Yaponiyanın Baş naziri yerli hakimiyyət orqanlarını ordunun komplektləşməsi zamanı sabotajda günahlandırıb - AZƏRTAC – Azərbaycan Dövlət İnformasiya Agentliyi\nYaponiyanın Baş naziri yerli hakimiyyət orqanlarını ordunun komplektləşməsi zamanı sabotajda günahlandırıb\nYaponiyanın Baş naziri yerli hakimiyyət orqanlarını ordunun komplektləşməsi zamanı sabotajda günahlandırıb. Şinzo Abe bildirib ki, Yaponiyanın yerli hakimiyyət orqanlarının 60 faizindən çoxu ölkənin silahlı qüvvələri üçün könüllülərin toplanmasına yardım etmir.\nAZƏRTAC Kyodo agentliyinə istinadla xəbər verir ki, Baş nazir bu barədə parlamentin aşağı palatasında büdcə komissiyasının iclası zamanı bildirib.\nŞ.Abenin sözlərini sitat gətirən agentlik yazır: “Təbii fəlakətlər zamanı yerli hakimiyyət orqanları kömək üçün özünümüdafiə qüvvələrinə müraciət edirlər və onlar bu yardımı fədakarcasına təqdim edirlər. Lakin yerli hakimiyyət orqanlarının 60 faizindən çoxunun özünümüdafiə qüvvələri üçün yeni kadrların cəlb edilməsində iştirak etməməsi çox böyük təəssüf hissi doğurur”.\nYaponiya özünümüdafiə qüvvələri müqavilə əsasında formalaşır və burada ciddi çatışmazlıqlar müşahidə edilir. Bu, xidmətin xüsusən populyar olmadığı quru qoşunlarında özünü daha çox göstərir.\nÖzünümüdafiə qüvvələri ordunun formalaşması üçün fəal təbliğat işi aparır və potensial könüllülərin daha çox yaşadığı ərazilərə təbliğat materialları göndərirlər. Lakin yerli hakimiyyət orqanlarının əksəriyyəti bu zaman mövcud ünvanları təqdim etməkdən yayınırlar.\nBelə sabotaj xüsusən solçu qüvvələrin yerli hakimiyyət orqanlarında üstünlüyə malik olduğu rayonlarda özünü göstərir. Bir çox bələdiyyələr isə hərbçilərə yardım etmək üçün əlavə əməkdaşlarının olmadığını əsas gətirirlər.\nAZERTAG.AZ :Yaponiyanın Baş naziri yerli hakimiyyət orqanlarını ordunun komplektləşməsi zamanı sabotajda günahlandırıb


Tanınmış psixoloq boşanmaların sayının artmasına niyə sevinir? | Gənc Ailə\nAna Səhifə AİLƏ Münasibətlər Tanınmış psixoloq boşanmaların sayının artmasına niyə sevinir?\nAzərbaycanda rəsmi statistikaya görə, 2021-ci ildə toyu olan hər 3 cütlükdən biri boşanıb. Dövlət Statistika Komitəsinin yaydığı məlumatda bildirilir ki, 2021-ci ilin yanvar-avqust aylarında qeydiyyat şöbəsi tərəfindən 36063 cütlük nikaha daxil olub.\nBu dövrdə 11313 boşanma halları qeydə alınıb. Əhalinin hər 1000 nəfərinə 2020-ci ilin müvafiq dövrü ilə müqayisədə nikahların sayı 3.5-dən 5.4-ə, boşanmaların sayı isə 1.4-dən 1.7-ə qədər artıb.\nBoşanmaların bu qədər artmasının səbəbləri nədir? Yeni nəsil niyə birgə yaşayışdan qısa zamanda sıxılır? Burada valideynlərinmi günahı var? Yoxsa problemi zəmanənin və həyatımıza daxil olan texnologiyanın üstünə ataq?\nPsixoloq Elmir Əkbər mövzunu şərh edərkən bildirdi ki, karantin müddəti ailələr üçün sınaq oldu. Əvvəllər evdən çıxıb işə gedən insanlar bir evin içində üz-üzə qaldılar. Həqiqəti çılpaqlığı ilə gördülər: “Karantin qaydalarının gərginlikləri ailə konfliktlərini artırdı və nəticədə bu, boşanmaların sayına öz təsirini göstərdi. Lakin bu bir faktdır ki, son illər tendensiya çox yüksəlib, boşanmalar artır. Şəxsən məni bir mütəxəssis kimi çox narahat etsə də, bəzi hallarda bu, müsbət bir göstəricidir. Zorakılığın, hətta ölümlə bitən konfliktlərin qurbanı olmaqdansa, münasibətləri vaxtında bitirmək lazımdır. Köhnə adətlər artıq özünü doğrultmur. Könülsüz şəkildə qurulan ailələri süni şəkildə bəsləyib saxlamaq mümkün deyil. Ona görə də sağlam, müasir qaydalara uyğun ailələr qurulmalıdır. Tərəflərin fiziki, bioloji, mənəvi və psixoloji ehtiyaclarının ödənilməsi nəzərə alınmalıdır. Birgə yaşayış xoş olmalıdır”.\nPsixoloq bəzi dəyərlərin artıq məqbul sayılmadığına, gənclərə məntiqli seçim azadlığının verilməli olduğuna diqqət çəkdi. E.Əkbərin fikrincə, ailə quran insanların həm bioloji instinkt tələbatları ödənilməlidir, həm də psixoloji və mənəvi ehtiyacları təmin olunmalıdır: “Azərbaycan mentalitetində ehtiyacları qarşılanmayan kişilər xəyanətə meyl edir. Qadınlar isə bu addımdan çəkinirlər. Lakin son dövrlər, məsələn, sosial layihələr, verilişlərdə nəyi görürük? Qadınların artıq xəyanətə göz yummaq istəmədiyinin şahidi oluruq. Başqalarının istəyi ilə qurulan ailə psixoloji və mənəvi cəhətdən dağılmağa məhkumdur. Ailələrin dağılmağında ən böyük səbəblərdən biri də oğlan tərəfin ailəsinin müdaxiləsidir. Bəzi hallarda qızın anasının da rolu olur. Bəzən dözümsüzlük aşılayırlar, problemi həll etmək əvəzinə, qaçmağı seçim kimi təqdim edirlər”.\nPsixoloq Qərbdə ailə dəyərlərinin möhkəm olmadığı fikri ilə razılaşmır: “Bəzi insanlar deyir ki, Qərbdə ailə dəyərləri möhkəm deyil, onun bizə mənfi təsiri var. Amma məsələn, Avstriyada təhsil aldığım müddətdə orada qalmışam, yaşamışam, onların həyat tərzini görmüşəm. Qərb ölkələrinin ailələri dəfələrlə daha möhkəm, daha güclü sütun üzərində dayanır, daha güclü sağlam əsaslarla qurulur. Orada boşanmalar demək olar ki, yox səviyyəsindədir, çünki sağlam dəyərlərlə ailə qururlar. Az hallarda xəyanət baş verir. Orada buna dəhşətli faktor kimi baxırlar. Yəni onlar çox sadiq olurlar. Kişinin ailədə rolu dəfələrlə üstündür və onlar ailəsinə daha çox vaxt ayırırlar, nəinki bir çox Azərbaycan ailələri”.\nE.Əkbər həmçinin valideynlərin nümunə ola bilməməsi məsələsinə də toxundu: “Valideynlər özləri yaxşı nümunə ola bilmirlər. Qadınlar, analar qızlarına deyir ki, mən dözmüşəm, sən də döz. Qız da baxır ki, anasının dözümünün nəticəsi xəstəlikdir, əsəbi və ruhu pozulub, fiziki sağlamlığı zərər görüb. Ona görə də ailə dəyərlərinə düzgün yanaşmaq lazımdır. Ailədə sevgi və hörmət olmalıdır. Qarşılıqlı anlaşma və bir-birini başa düşmək olmalıdır və kənar, neqativ müdaxilələr olmamalıdır. Texnologiyanın bu məsələdə heç bir təsiri yoxdur. Ən vacib faktorlardan biri də gənc ailələrin xırda bir problemi özlərindən asılı olmayaraq böyüdüb konfliktə, boşanmağa gətirib çıxarmalarıdır. Təcrübəmdə görmüşəm ki, bəzən bir neçə seansa problem həll olunur. Psixoloji səbəblər belədir. Qar topası kimidir, əvvəlcə balaca olur, lakin diyirləndikcə böyüyür və fəlakətə səbəb ola bilir. Sevgi emosiyadır, duyğudur. Və digər emosiyalar kimi insanın gözünü tuta bilər. Kimsə övladını, kimsə rəfiqəsini sevir. Subyektiv olaraq onun mövqeyindən çıxış edir və baş verən hadisənin obyektiv tərəfini görə bilmir. Düzgün yanaşma olsa, bir çox ailələri boşanmadan xilas edə bilərik”.\nGeriƏn qəddar diktatorlar İrəli“Mən özbaşına deyiləm ki!” - "NATAMAM"


29 Noyabr 2021 - Vetenim.info\nİsmayıllıda şöbə müdiri və qohumu avtomobillə qəsdən vurulub – VİDEO\nNoyabrın 28-də İsmayıllı rayonunda iki piyadanın vurulması ilə nəticələnən yol-nəqliyyat hadisəsi baş verib.\nTrend xəbər verir ki, İsmayıllı rayon sakini, 1966-cı il təvəllüdlü Ağamirzəyev Fazil Səməd oğlu idarə etdiyi 10-LZ-067 dövlət nömrə nişanlı “VAZ 2107” markalı minik avtomobili ilə Heydər Əliyev prospektində hərəkətdə olarkən əvvəlcədən aralarında mübahisə olmuş İsmayıllı rayon Mərkəzi Xəstəxanasının terapiya şöbəsinin müdiri, 1975-ci il təvəllüdlü Abbasov Elçin Şahsuvar oğlunu və onun qohumu 1981-ci il təvəllüdlü Əzizov Rövşən Aydın oğlunu yolun əks istiqamətindəki səkidə piyada hərəkətdə olduğunu görüb və qəsdən nəqliyyat vasitəsini onların üzərinə sürüb.\nNəticədə hər iki şəxs müxtəlif dərəcəli bədən xəsarətləri alıb. Yaralılar İ\nCəbrayılda da bir nəfər minaya düşdü\n29 noyabr 2021-ci il tarixdə Cəbrayıl rayonunun işğaldan azad edilmiş Mehdili kəndi ərazisində 1980-ci il təvəllüdlü Natiq Mamedovun təmir-tikinti işləri apararkən minaya düşərək xəsarət alması barədə rayon prokurorluğuna məlumat daxil olub.\nCəbrayıl Rayon Prokurorluğundan bildirilib ki, prokurorluq əməkdaşları tərəfindən hadisə yerinə baxış keçirilib, məhkəmə-tibb ekspertizası təyin edilib, digər prosessual hərəkətlər yerinə yetirilib.\nAparılmış araşdırmalarla müəyyən edilmişdir ki, Natiq Mamedovun qeyd edilən ərazidə minaya düşməsi nəticəsində sağ ayağı travmatik amputasiya olunub.\nJurnalistlər sabiq deputatın məhkəməsinə buraxılmadı\nSumqayıt Ağır Cinayətlər Məhkəməsində Milli Məclisin sabiq deputatı Eldəniz Səlimovun cinayət işi üzrə ilkin baxış iclası keçirilib.\nHakim Hafiz Əliyevin sədrliyi ilə baş tutan açıq məhkəmə iclasına media nümayəndələri buraxılmayıb.\nPolis əməkdaşları məhkəmə sədrinin göstərişi ilə jurnalistlərin prosesə girməsinə qadağa qoyulduğunu bildiriblər. Qeyd olunub ki, göstəriş koronavirus pandemiyası ilə əlaqədardır.\nİstintaqla qeyd edilən tarixdə E.Səlimovun qohumuna məxsus olan restoranda Xaçmaz Rayon Polis Şöbəsinin Qeydiyyat və şəxsiyyət vəsiqəsi Qru\nİranla Azərbaycan qonşudan daha çox qohumdurlar – Hüseyn Abdullahiyan\n“İki ölkə və iki xalq qonşudan daha çox qohumdurlar… Azərbaycan Respublikasının prezidenti bizi nigaran edən məqamlarla bağlı ümidverici sözləri dedi.”\nBu sözləri İranın xarici işlər naziri Hüseyn Əmir-Abdullahiyan instaqram səhifəsində yazıb.\nO, son günlərdə Türkmənistanda keçirilən ECO toplantısı çərçivəsində İran-Azərbaycan dövlət başçılarının görüşü və əldə edilən razılaşmalarla bağlı yenidən fikirlərini bildirib.\n“Aşqabadda ECO toplantısının çərçivəsində Azərbaycanın xarici işlər naziri ilə dostluq görüşü müsbət nəticələrlə yadda qalıb. Öncəki həftələrdə bu yaxşı görüşlər üçün hazırlıqlar görülürdü. Əldə edilən razılaşmaların istiqamətləri və növləri iki millətin və ölkənin mənafeyi istiqamətindədir.\nİki ölkə dövlət başçılarının əlaqələrin bütün sferalarda genişləndirilməsi barədə iradələri var. Tranz\n“Цены в отелях Азербайджана растут” – С.Дюбенди\nРастут цены в отелях Азербайджана и на других объектах, оказывающих гостиничные услуги.\nОб этом сказал в понедельник Trend председатель правления Ассоциации отелей и ресторанов Азербайджана Самир Дюбенди.\nПо его словам, на рост цен влияет целый ряд факторов.\n«Приближается Новый год, поэтому в Азербайджане растет число приезжих. С другой стороны, отдых за границей подорожал, поэтому жители Азербайджана предпочитают отдыхать на родине. Городское население в основном предпочитает выезжать в регионы. Все\nXalq artistindən “Azəriqaz”a etiraz: “Bəsdirin!”\n“Artıq bezdim. Dərdimizi kimə deyək, görəsən? Belə biabırçılıq olmaz. 3 gün öncə 20, ondan iki gün öncə 10, dünən də 10 manatlıq qaza pul yüklənib. Səhər yuxudan soyuqdan soyuqdan donduğuma görə ayılmışam. Qaz bitib…”\nBunu Xalq artisti Naibə Allahverdiyeva bildirib.\n“Təsəvvür edirsiniz, tamaşamızın uğuru, tamaşacı alqışları məni o qədər xoşbext etmişdi ki, o motivasiya ilə yuxuya getdim, sanki, cənnətdə idim, birdən, elə bil, bir əl atdı məni buz kimi suyun içinə, ayıldım, gördüm, ev buz kimi soyuq… Şikayət edirsen, deyirler, limiti keçmisən, borcun var! Atasına lənət, əgər bu qədər qaz işlətmişəmsə… Halbuki, 1 ildir, demək olar, rayonda olmuşam. Hamı şikayət edir. Bunun bir sonu olacaq? Bəsdirin insanların cibinə girdiniz! Eşidirsiniz?” – deyə, o etiraz edib.\n“Azəriqaz” İstehsalat Birliyindən isə bildirilib ki, bəzi hallarda mənzildaxili\nTürkiyədə xəstəxanaya yerləşdirilən millət vəkili Vahid Əhmədov ağır açıq ürək əməliyyatı keçirib.\nBu barədə “Ölkə.Az”a millət vəkili özü məlumat verib.\nMillət vəkili bir neçə gün öncə Türkiyədə açıq ürək əməliyyatı keçirib. Hazırda özünün normal hiss edən millət vəkili yaxın günlərdə vətənə dönəcək.\n“İki nazir işdən çıxarılmalıdır” – VİDEO\nNiyaməddin Orduxanlının aparıcı olduğu AXC TV-də “Həftənin yekunu”nun bu dəfəki qonağı “Yeni Yol Partiyasının sədri Ramil Hüseynov olub.\nVerlişdə günün aktual məsələləri geniş müzakirə olunub.\nHəmin verlişin vidosunu təqdim edirik:\nNoyabr ayının 26-da Abşeron rayonu Hökməli qəsəbəsində Hökməli, Qobu, Güzdək, Mehdiabad, Pirəşəkül qəsəbələri və Qobustan kəndindən olan vətəndaşlarla fərdi qəbul həyata keçirilmişdir. Görüş zaman Milli Məclisin deputatı vətəndaşların problemini dinləyib, onları narahat edən məsələlərlə yaxından tanış olmuşdur.\nVətəndaşlar əsasən sosial problemlərin həlli, tibbi ehtiyaclarının təmin edilməsi, mənzil-məişət problemləri, əmlak, torpaq və məşğulluq məsələləri ilə bağlı müraciət ediblər.\nQəbul zamanı Millət vəkili vətəndaşlar tərəfindən səsləndirilən problemlərin qısa zamanda öz həllini tapması üçün aidiyyatı qurumlar qarşısında məsələ qaldırılacağı barədə məlumat vermişdir.


Sifarişli qətl törədənlərin işi üzrə qərar açıqlanacaq\n25 İyul 2014 17:37\nTeleqraf.com-un xəbərinə görə, hakim Mirpaşa Hüseynovun sədrliyi ilə keçirilən prosesdə təqsirləndirilən şəxslərin vəkilləri çıxış ediblər. Onlar prokurorun Bakı Ağır Cinayətlər Məhkəməsinin hökmünün qüvvədə saxlanılması ilə bağlı çıxışından narazı olduqlarını bildiriblər. Hümbət Məmmədov çıxış edəndən sonra hakim qərar qəbul etmək üçün müşavirə otağına getdiklərini bəyan etdilər.\nMəhkəmənin qərarı iyulun 30-da açıqlanacaq.\nÖtən məhkəmə iclasında hakim bildirmişdi ki, bu gün keçirilən prosesdə qərarını açıqlayacaq. Amma qərarın açıqlanması gözlənilən kimi olmayıb.\nİttihama görə, 2011-ci ilin iyulun 11-i saat 13 radələrində paytaxtın Nərimanov rayonu ərazisində yerləşən “Azər-Ross” mənzil-tikinti kooperativində qurumun təsisçisi Əflatun Piriyev odlu silahdan açılan atəşlə qətlə yetirilib, baş mühasib Əmiraslan Əhmədov ağır yaralanıb.


Kraliçanın gəlinləri yola getmirlər\n09:46 14 Avqust 2020\nTaxt-tac təhlükədə: gəlinlər yola getmir\n06:10 05.07.2018 Qısa URL\nYayılan söhbətlərə görə, Marklla Middlton heç cür ümumi dil tapa bilmir\nBAKI, 5 iyul — Sputnik. Şahzadə Harri və Uilyam polo üzrə Audio Polo Challenge xeyriyyə matçında iştirak ediblər. Onlarla bərabər Coworth Park Polo Club-a Uels sarayının yeni gəlini Meqan Markl da gəlib. Onu eskortunda rəfiqəsi – tennisçi Serena Uilyams müşayiət eləyib.\nSputnik Azərbaycan xarici mətbuata istinadən xəbər verir ki, Sasseks hersoginyasının kefi kök olub. O, rəfiqəsi və onun əri Aleksis Ohanyanla çoxlu söhbət edib. Markl ictimaiyyət arasına çıxmaq üçün Shoshanna Ashland-dan dama-dama sarafan seçib. Təbii parçadan tikilmiş havanın sirkulyasiya etməsi üçün xüsusi deşikləri olan sarafan daha çox ev xələtini xatırladıb. Markl həmçinin qara lentli ağ şlyapa və Sarah Flint Grear-dən səndəl geyinib.\nİlin nikahı baş tutdu: Şahzadə Harri aktrisayla evləndi\nSarafan Meqanın əyninə gözəl oturub. Lakin ictimaiyyət o fikirdədir ki, şahzadənin xanımı adam içinə bu görkəmdə çıxmamalıdır. Britaniyalılar sosial şəbəkələrdə yazıblar ki, sadə Markl növbəti dəfə özünü biabır edib.\nBununla belə, Meqan matça əbəs yerə gəlməyibmiş. Onun gəlişi şahzadə Harrinin komandasına uğur gətirib. Komanda rəqib üzərində 5:2 hesablı qələbə qazanıb. Bu oyunlardan toplanan bütün vəsaiti monarx ailəsi xeyriyyə məqsədinə yönəldəcək.\nDiqqəti cəlb edən fakt şahzadə Uilyamın xanımı Keyt Middltonun matça gəlməməsi olub. Qəribədir ki, o, evdə qalıb uşaqlara baxmağı üstün tutub.\nMəsələ heç də təqdim edildiyi kimi uşaqların başqa adamın yanında qalmaq istəməməsi deyil. Yayılan söhbətlərə görə, Marklla Middlton heç cür ümumi dil tapa bilmir.\nCavan gəlinlər arasındakı rəqabət onların ərlərini əsəbləşdirir. Şahzadələr əvvəl hesab edirdilər ki, hər ikisi evləndikdən sonra onların ailələri mehriban olacaq və onlar birlikdə gözəl vaxt keçirəcəklər. Lakin hersoginyaların münasibəti vəziyyəti gərginləşdirir.\nYeri gəlmişkən, Amerika nəşri InTouchWeekly-nin yazdığına görə, Keyt ona əsəbiləşir ki, Meqan və Harrinin yeni imarəti kvadratmetrinə görə onların mənzilindən böyükdür.\nKeyt Middlton, gəlinlər, taxt-tac, aktrisa Meqan Markl, kraliça, münaqişə, Böyük Britaniya\nZaqatalada qeyri-adi qədim əmək aləti: Onu doqqaza, kənd meydanına qoyurlar ki, hamı istifadə edə bilsin.\n09:46 Ermənistan ordusu bir neçə istiqamətdən mövqelərimizi atəşə tutub\n09:30 Şimal-qərb bölgəmizin qeyri-adi əmək aləti - Sağlam nəslin yetişməsində onun da rolu var\n09:08 Bu gün növbəti qəbul imtahanları keçirilir\n08:12 Mif dağıdıldı, yeyin-için, kef edin...


Gənclərin məşğulluğunun artırılması məqsədilə sərgi keçirilib | Kəpəz TV\nGənclərin məşğulluğunun artırılması məqsədilə sərgi keçirilib\n11 2019 13:05\nGənclərin əmək bazarına inteqrasiyası dövlət məşğulluq siyasətində mühüm yer tutur. Xüsusilə gənclərin özünü məşğuluğunun artırılması və ailə sahibkarlığının inkişafı daim diqqətdə saxlanılır. Gəncədə təşkil edilən sərgi də bu məqsədə xidmət edib. Əsas məsələ iş qurmaq istəyən gənclərin maliyyə əlçatanlığının təminidir. Sərgiyə bu məqsədlə 5 bank və 1 kredit təşkilatının nümayəndəsi də qatılıb. Bundan öncə Bakı şəhərində təşkil edilən anoloji tədbir, regionun digər bölgələrində də keçiriləcək.\nZemfira Ağayeva - Sahibkar Qadınlar İctimai Birliyinin sədri: Burada Gəncə regionundan olan gənclərdir, gənc sahibkarlardır, sənətkarlardır. Gənclərə stimul vermək, potensialı olan gənclərə belə bir tədbirin keçirlməsi onların daha da inkişafına dəstək kimi nəzərdə tutulur.\nAfina Babayeva - Sahibkarlar Təşkilatları Milli Konfederasiyasının Gəncə nümayəndəliyinin rəhbəri: Sahibkarlara hər mərhələdə dəstək lazımdır. Xüsusən də gənc sahibkarların biznesə qoşulmasında onlara müəyyən dəstək lazımdır. Bu məqsədlə dəvət olunub həm sahibkarlar həm də banklar. Biz istəyirik ki, onlar mikrokreditlərdən istifadə edərək bizneslərinin təməlini qursunlar.


Məşhəddə gənclərin rəqsi məmurun həbs edilməsinə səbəb oldu – Bizimyolinfo.com\nBaş səhifə / Dünya / Məşhəddə gənclərin rəqsi məmurun həbs edilməsinə səbəb oldu\nMəşhəddə gənclərin rəqsi məmurun həbs edilməsinə səbəb oldu\nİranda hakimiyyət orqanları qoyulmuş qadağalara nəzarət etməli olan təmsilçilərin səhvlərini bağışlamır. Belə ki, bu günlərdə ölkənin Məşhəd şəhərində ictimai yerlərdə rəqsə görə yüksək vəzifəli məmur həbs olunub.\nBu barədə İsrailin “Times of Israel” qəzeti məlumat verib. Məlumata görə, Məşhəd şəhərinin Mədəniyyət Departamentinə rəhbərlik edən məmurun həbsinə səbəb gənc oğlan və qızların ictimai yerlərdə rəqs etdiyinin yer aldığı görüntünün internetdə yayılması olub.\nQeyd edək ki, video tez bir zamanda internetdə məşhurlaşıb. Şiələrin müqəddəs şəhəri Məşhəddə baş verməsi tezliklə müəyyənləşdirilib və bu barədə polisə xəbər veriblər. Mədəniyyət Departamentinə rəhbərlik edən məmur qanunun pozulmasında ittiham olunub, çünki ölkədə ictimai yerlərdə rəqslər qəti qadağan edilib.\nXatırladaq ki, video ötən çərşənbə axşamı günü şəhərin ticarət-əyləncə mərkəzlərindən birində çəkilib. Adı açıqlanmayan məmurun həbsinə səbəb olan videoda əxlaqa zidd heç bir epizod yoxdur, sadəcə musiqi sənətkarlarının ifası altında gənclərin rəqs etdiyi müşahidə edilir.\nKanadada erməni terroru: 10 nəfər öldü, 15 nəfər yaralandı


İlqar Məmmədov və Tofiq Yaqublunun işi Ali Məhkəmədə - FOTO\nYanvarın 13-də vicdan məhbusları, ReAL Vətəndaş Hərəkatının sədri İlqar Məmmədovun və Müsavat Partiyası başqanın müavini Tofiq Yaqublunun Ali Məhkəmədə kassasiya şikayəti üzrə məhkəmə prosesi başlayıb. Hakim İmran Hacıqayıbovun sədrliyi ilə keçirilən prosesdə İlqar Məmmədov və Tofiq Yaqublu iştirak etməyiblər.\nVəkillər Nemət Kərimli və Fuad Ağayev çıxış edərək müdafiə etdikləri şəxslər barəsində cinayət işinə xitam verilməsini, hökm və qərarların ləğv olunmasını istəyiblər.\nHakim isə deyib ki, cinayət işi ilə bağlı əlavə faktları öyrənmək və işlə ətrafı tanış olmaq üçün vaxt lazımdır. Bu üzdən də proses qeyri-müəyyən vaxtadək təxirə salınıb.\nİlqar Məmmədova və Tofiq Yaqubluya dəstək üçün məhkəmədə iştirak edən AXCP sədri Əli Kərimli jurnalistlərə bildirib ki, budəfəki məhkəməy ilə bağlı nəsə demək hələ tezdir: “Çünki məhkəmə müdafiə tərəfini dinləyib getdi. Ancaq ölkədə müstəqil məhkəmənin olmadığı hər kəsə məlumdur. Azərbaycanın bütün məhkəmə sistemi öz müstəqilliyini itirib, heç bir ədalətli mühakimə yoxdur. İlqar Məmmədova, Tofiq Yaqubluya iki ilə yaxındır həm Şəki Ağır Cinayətlər Məhkəməsində, həm Apelyasiya Məhkəməsində haqsızlıqlar onu göstərir ki, Azərbaycanda müstəqil ədalət mühakiməsi fəaliyyət göstərmir”.\nVəkil Fuad Ağayev isə deyib ki, İlqar Məmmədovun işində aydın olmayan heç nə yoxdur: “Mənim üçün bir neçə qaranlıq məsələ oldu. Birincisi, biz kassasiya şikayətini çoxdan vermişdik. Xeyli müddət vardı ki, məhkəmə prosesi bu günə təyin etmişdi. Ötən ilin dekabrın ortalarında Tofiq Yaqublunun adından kassasiya şikayəti verilib. Bu iki kassasiya şikayətinə birdən-birə eyni vaxtda baxılması və sonra da Tofiq Yaqublunun şikayətini gec verdiyinin bu məhkəmə prosesinin təxirə salınmasına əsas kimi göstərilməsi mənə aydın deyil. İkinci məsələ isə ondan ibarətdir ki, bu işdə aydın olmayan məqam yoxdur”.\nReAL-ın icra katibi Natiq Cəfərli məhkəmənin qeyri-müəyyən vaxta təxirə salınmasını “Azadlıq”a belə şərh edib: “Məhkəmənin qeyri-müəyyən vaxta təxirə salınması çox güman ki, yuxarı instansiyaların qərarını gözləmək üçündür. Ola bilər ki, yekdil qərar yoxdur. Azərbaycanda müstəqil məhkəmələr olmadığından bu qərarı də məhkəmə verməyəcək”.


Cəmiyyət - Səhifə 5 | ATV.az\nCəmiyyət - Səhifə 5\n07.12.2017 20:45, 172 dəfə oxunub\n“Bu ilin 9 ayında bələdiyyələrə metodoloji yardım, onların maarifləndirilməsi məqsədilə 140-a yaxın seminar, diskussiya, görüşlər keçirilib. Bu tədbirlərdə 6 mindən çox bələdiyyə üzvü və qulluqçusu iştirak......\n07.12.2017 20:10, 16 dəfə oxunub\nPrezident İlham Əliyev Quba şəhərində çoxmənzilli binaların əsaslı təmiri ilə bağlı tədbirlər haqqında sərəncam imzalayıb. Azərbaycan Respublikası regionlarının sosial-iqtisadi inkişafına dair dövlət......\n07.12.2017 19:21, 78 dəfə oxunub\nNazirlər Kabineti 2018-ci ilin Novruz, Ramazan və Qurban bayramları barədə qərar verib. Nazirlər Kabinetindən verilən məlumata görə, qərara əsasən 2018-ci ildə 20, 21, 23, 24 mart Novruz bayramı, 15, 16 iyun Ramazan......\n07.12.2017 18:09, 2747 dəfə oxunub\nBakıda bacı-qardaşı öldürən, analarına isə yaralayan Azər Cəfərovun cinayət işi üzrə məhkəmə iclası davam etdirilib. ATV.az Lent.az-a istinadən xəbər verir ki, Bakı Ağır Cinayətlər Məhkəməsində hakim......\n07.12.2017 17:45, 73 dəfə oxunub\n“ASAN xidmət” korrupsiyaya, rüşvətxorluğa qarşı ən səmərəli vasitədir. ATV.az-ın məlumatına görə, dekabrın 7-də Vətəndaşlara Xidmət və Sosial İnnovasiyalar üzrə Dövlət Agentliyinin Quba “ASAN......\n07.12.2017 17:35, 13 dəfə oxunub\nXarici işlər naziri Elmar Məmmədyarov ATƏT-in 24-cü Nazirlər Şurası çərçivəsində Avropa İttifaqının (Aİ) Cənubi Qafqaz üzrə xüsusi nümayəndəsi Toivo Klaar ilə görüşüb. Nazirlikdən ATV.az-a verilən......\n07.12.2017 16:06, 30 dəfə oxunub\nMüstəqillik illərində Qərbdə və Avropada müəyyən dairələrin Azərbaycanla bağlı proseslərə ədalətli mövqe nümayiş etdirməməsi Azərbaycan ictimaiyyətini artıq son dərəcə narahat edir. Belə mövqenin yeni bir......\n07.12.2017 15:31, 17 dəfə oxunub\nBakıda keçirilən Azərbaycan-Türkiyə 10-cu Yüksək Səviyyəli Hərbi Dialoq İclası işini başa çatdırıb. Azərbaycan Müdafiə Nazirliyinin Mətbuat xidmətindən ATV.az-a verilən məlumata görə, hərbi dialoq......\n07.12.2017 14:04, 55 dəfə oxunub\nSabah ölkə ərazisində gözlənilən hava şəraiti ilə bağlı məlumat açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən ATV.az-a verilən məlumata görə, sabah......\n07.12.2017 13:50, 392 dəfə oxunub\n20 yaşlı qızın əməliyyatdan sonra ölməsi ilə bağlı cinayət işi açılıb. Bakı şəhər prokurorluğundan ATV.az-a verilən məlumata görə, noyabrın 30-da paytaxtın Nərimanov rayonu ərazisində yerləşən......\n07.12.2017 13:33, 64 dəfə oxunub\nAzərbaycan Prezidenti İlham Əliyev dekabrın 7-də Quba rayonuna səfərə gəlib. Prezident İlham Əliyev və birinci xanım Mehriban Əliyeva əvvəlcə ulu öndər Heydər Əliyevin Quba şəhərinin mərkəzində......\n07.12.2017 13:13, 24 dəfə oxunub\nAzərbaycan Prezidenti İlham Əliyev dekabrın 7-də Bakı-Rusiya Federasiyası ilə dövlət sərhədi avtomobil yolunun 45-202 kilometrlik hissəsində tikiləcək yeni yolun təməlqoyma mərasimində iştirak edib. ATV.az-ın......\n07.12.2017 13:03, 74 dəfə oxunub\nÖlkəyə külli miqdarda pirotexniki vasitənin gətirilməsinin qarşısı alınıb. Dövlət Gömrük Komitəsindən ATV.az-a verilən məlumata görə, Tovuz Gömrük İdarəsinin "Sadıxlı" gömrük postunda Gürcüstandan......\n07.12.2017 12:50, 41 dəfə oxunub\nAnar Bağırov Vəkillər Kollegiyasının Rəyasət Heyətinin sədri seçilib. ATV.az xəbər verir ki, A.Bağırov bu vəzifəyə Azərbaycan Respublikası Vəkillər Kollegiyası üzvlərinin dekabrın 7-də keçirilən......\n07.12.2017 11:41, 78 dəfə oxunub\n2017-ci ilin 4-9 dekabr tarixində Koreya Respublikasının Jeju adasında keçirilən YUNESKO-nun Qeyri-maddi Mədəni İrsin Qorunması üzrə Hökumətlərarası Komitəsinin 12-ci sessiyasında Azərbaycan və İran İslam......\n07.12.2017 11:22, 6 dəfə oxunub\nErmənistan silahlı qüvvələrinin bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini 155 dəfə pozub. ATV.az-ın Müdafiə Nazirliyinin......\n07.12.2017 11:12, 30 dəfə oxunub\nEkologiya və Təbii Sərvətlər Nazirliyi (ETSN) dekabrın 6-sı gündüzdən 7-si səhərədək müşahidə olunmuş faktiki hava ilə bağlı məlumat açıqlayıb. ETSN-nin mətbuat xidmətindən ATV.az-a verilən......\n07.12.2017 10:53, 491 dəfə oxunub\nSalyan rayon sakini Mehparə Əliyeva və dörd övladının barədə rayon prokurorluğuna daxil olmuş məlumat əsasında dərhal prokurorluq, polis əməkdaşları məhkəmə-tibb ekspertinin iştirakı ilə hadisə yerinə gedərək......\n07.12.2017 10:42, 19 dəfə oxunub\nSürücülərin diqqətinə - Yağışlı hava ilə əlaqədar bu yollarda sürət həddi endirildi\nYağışlı hava ilə əlaqədar olaraq, paytaxtın iki əsas avtomagistralı - Heydər Əliyev prospekti - Buzovna dairəsinədək və Zığ dairəsi Hava limanı yolunda bütün zolaqlar üzrə sürət həddi 20 km/saat......\n07.12.2017 09:46, 46 dəfə oxunub\nAzərbaycan Mərkəzi Bankı 7 dekabr tarixinə valyuta məzənnələrini açıqlayıb. Mərkəzi Bankdan ATV.az-a verilən məlumata görə, dekabrın 7-ə olan rəsmi məzənnələr bülleteninə əsasən, ABŞ dollarının rəsmi......\n06.12.2017 22:52, 40 dəfə oxunub\nBakıda istifadə olunmuş plastik şüşələrdən Yeni İl ağacı ucaldılıb\nABŞ-ın Azərbaycandakı səfirliyi, Beynəlxalq Rotari Klub və digər tərəfdaşlar plastik tullantılara qarşı bayram kampaniyasına başlayıblar. ATV.az xəbər verir ki, Səfirlikdən Trend-ə verilən məlumata görə,......\n06.12.2017 19:19, 131 dəfə oxunub\nTərkibində GMO elementləri olan külli miqdarda qida əlavəsi saxlanılıb - VİDEO - FOTOLAR\nBakı Baş Gömrük İdarəsinin əməkdaşları tərkibində genetik modifikasiya olunmuş orqanizmlərin (GMO) aşkar edildiyi külli miqdarda qida əlavəsinin dövriyyəyə buraxılmasının qarşısını alıblar. Dövlət......\n06.12.2017 18:48, 141 dəfə oxunub\nYeni vergilər naziri Mikayıl Cabbarov bu gün kollektivə təqdim olunub. ATV.az APA-ya istinadən xəbər verir ki, yeni naziri kollektivə Prezident Administrasiyasının rəhbəri Ramiz Mehdiyev təqdim......\n06.12.2017 17:29, 118 dəfə oxunub\nÖtən gün prezident İlham Əliyevin sərəncamı ilə vergilər naziri Fazil Məmmədov vəzifəsindən azad olunaraq yerinə təhsil naziri Mikayıl Cabbarov təyin edilib. ATV.az “Bizimyol.info”-ya istinadən......\n06.12.2017 17:12, 6 dəfə oxunub\nATƏT-in fəaliyyətdə olan sədrinin şəxsi nümayəndəsinin mandatına uyğun olaraq, dekabrın 6-da Xocavənd rayonu Kuropatkino kəndinin yaxınlığında yerləşən Azərbaycan və Ermənistan qoşunlarının təmas xəttində......\n06.12.2017 16:56, 93 dəfə oxunub\nDekabrın 6-da Bakıda Leopold və Mstislav Rostropoviçlər adına 21 nömrəli onbirillik musiqi məktəbinin yeni binasının açılış mərasimi olub. Azərbaycan Respublikasının Birinci vitse-prezidenti Mehriban Əliyeva......\n06.12.2017 16:40, 39 dəfə oxunub\nBakı şəhər Dövlət Yol Polisi İdarəsi paytaxtda gözlənilən dumanlı və çiskinli hava şəraiti ilə bağlı sürücülərə xəbərdarlıq edib. ATV.az-ın məlumatına görə, xəbərdarlıqda bildirilir ki,......\n06.12.2017 16:06, 30 dəfə oxunub\n“Azərbaycanın ərzaq məhsullarının brendləri, xüsusilə də şərab brendləri oğurlanaraq müxtəlif ölkələrin istehsalçıları tərəfindən istifadə olunur”. ATV.az-ın məlumatına görə, bunu......\n06.12.2017 15:11, 21 dəfə oxunub\nAzərbaycan vətəndaşlarının 81 faizi hökumətə etibar edir. Siyasi partiyalar rəyi soruşulanların 45 faizinin, Milli Məclis isə 65 faizinin etibarını doğruldur. ATV.az-ın məlumatına görə, bu məlumatlar ING......\n06.12.2017 14:50, 14 dəfə oxunub\nAyrı-ayrı vətəndaşlar tərəfindən əllərdə qanunsuz saxlanılan odlu silah-sursatın aşkar edilməsi məqsədilə daxili işlər orqanları tərəfindən mütəmadi əməliyyat-axtarış tədbirləri həyata......\n06.12.2017 13:55, 50 dəfə oxunub\nAlimlər səhər yeməyinin vacibliyini təsdiq edən araşdırma aparıblar. ATV.az “vistanews.ru” saytına istinadla xəbər verir ki, bu yaxınlarda alimlər və diyetoloqların birgə apardıqları tədqiqatların......\n06.12.2017 13:30, 66 dəfə oxunub\nDSX: İşğal altındakı dövlət sərhədlərindən qeyri-qanuni istifadə halları davam etdirilir - FOTOLAR\nDövlət Sərhəd Xidmətinin (DSX) rəisi general-polkovnik Elçin Quliyev Türkiyə Silahlı Qüvvələri Baş Qərargahının Baş Plan və Prinsiplər İdarəsinin rəisi general-polkovnik Yavuz Türkgencin başçılıq etdiyi......\n06.12.2017 12:56, 75 dəfə oxunub\n06.12.2017 12:40, 68 dəfə oxunub\nAzərbaycan dolması Bəşəriyyətin Qeyri-Maddi Mədəni İrs Siyahısına daxil edilib. ATV.az Trend-ə istinadən xəbər verir ki, Cənubi Koreyanın Çecudo adasında keçirilən Qeyri-Maddi Mədəni İrsin Qorunması üzrə......\n06.12.2017 12:24, 15 dəfə oxunub\nÖlkəyə pirotexniki vasitələrin gətirilməsinin qarşısı alınıb\nGürcüstandan Azərbaycana gələn şəxsdə 18 qutu pirotexniki vasitə aşkar edilib. Dövlət Gömrük Komitəsindən ATV.az-a verilən məlumata görə, Tovuz Gömrük İdarəsinin "Sınıq Körpü" gömrük postunda......\n06.12.2017 12:12, 77 dəfə oxunub\nAzərbaycan Prezidenti İlham Əliyev “Bakutel-2017” sərgisi ilə tanış olub - FOTOLAR\nAzərbaycan Respublikasının Prezidenti İlham Əliyev, birinci xanım Mehriban Əliyeva və qızları Leyla Əliyeva dekabrın 6-da Bakı Ekspo Mərkəzində XXIII Azərbaycan Beynəlxalq Telekommunikasiya və İnformasiya Texnologiyaları......\n06.12.2017 11:52, 64 dəfə oxunub\nKülli miqdarda narkotik vasitəni satmaq istyən şəxs saxlanıldı - VİDEO\nDövlət Gömrük Komitəsi (DGK) Gömrük Sahəsində Hüquqpozmalara Qarşı Mübarizə Baş İdarəsinin Əməliyyat İdarəsinə İran İslam Respublikasından Azərbaycan Respublikasına qaçaqmalçılıq yolu ilə gətirilən külli......\n06.12.2017 10:27, 40 dəfə oxunub\nAzərbaycan Mərkəzi Bankı 6 dekabr tarixinə valyuta məzənnələrini açıqlayıb. Mərkəzi Bankdan ATV.az verilən məlumata görə, dekabrın 6-a olan rəsmi məzənnələr bülleteninə əsasən, ABŞ dollarının rəsmi......\n06.12.2017 09:50, 31 dəfə oxunub\nBakı metropolitenində hərəkətin təşkilində xüsusi əhəmiyyət kəsb edən lokomotiv parkının istismarı sahəsinin yenidən qurulmasına başlanılıb. "Bakı Metropoliteni" Qapalı Səhmdar Cəmiyyətinin mətbuat......\n06.12.2017 09:22, 49 dəfə oxunub\nAli məktəb prorektorlarının attestasiyasının keçirilməsi yalnız Təhsil Nazirliyinin (TN) tabeliyində olan təhsil müəssisələrinin prorektorlarına şamil ediləcək. ATV.az xəbər verir ki, bunu Trend-ə Təhsil......\n05.12.2017 23:23, 34 dəfə oxunub\nATV.az xəbər verir ki,Ailə, Qadın və Uşaq Problemləri üzrə Dövlət Komitəsinin əməkdaşı Pərviz Əliyev Trend-ə bildirib ki, 2016-cı ildə uşaqlarını bilərəkdən baxımsız qoyduğu üçün polis orqanları tərəfindən......\n05.12.2017 22:25, 25 dəfə oxunub\nBu ilin yanvar-sentyabr aylarında Bakı şəhərində 9746 ölüm halı qeydə alınıb. ATV.az xəbər verir ki, əhalinin hər 1000 nəfərinə ölüm səviyyəsi ötən illə müqayisədə dəyişməyib, 5,8 olaraq eyni......


Cavid Axundov: “Startaplar “Qazan” layihəsi çərçivəsində IMIC ilə birlikdə çalışmaq imkanı əldə edəcəklər” - BİZNES - Fins.az\nCavid Axundov: "Startaplar "Qazan" layihəsi çərçivəsində IMIC ilə birlikdə çalışmaq imkanı əldə edəcəklər"\nFins.az Azərbaycanda fəaliyyət göstərdiyi sahədə böyük uğurlar qazanmış, İMİC şirkətinin icraçı direktoru Cavid Axundovla birgə olan müsahibəni təqdim edir.\nBaşçılıq etdiyiniz şirkətlə bağlı daha ətraflı məlumat verin- İMİC şirkəti nə işlə məşğuldur?\nİMİC investisiya üçün geniş həll yolları və xidmətləri təklif etməklə geniş spektri əhatə edən aktiv siniflərinə aid investisiyaları idarə edir və portfoliosuna iqtisadiyyatın müxtəlif sahələrində fəaliyyət göstərən uğurlu şirkətlər daxildir. Şirkətin idarə olunması biznesin ümumi inkişaf strategiyası düzgün qurulması, şirkətlərarası əlaqənin koordinasiya edilməsi, konsaltinq və biznesin idarə edilməsi xidmətləri, həmçinin yeni aktiv və məhsulların inkişafı üçün investisiya tələblərinin ödənilməsi kimi xidmət növləri təqdim edir. Bütün aktivlər vahid mərkəzdən idarə olunan iqtisadi sistem kimi fəaliyyət göstərir. İnvestisiyalar ilə bağlı qərarlar Azərbaycandaki biznes-mühiti dinamikasının İMİC-nin yüksək ixtisaslı komandası tərəfindən araşdırılıb, analiz etməsindən sonra verilir. Şirkətimiz xüsusilə də, nou-hau ( know-how) texnologiyaları, yüksək texnologiyalı həll yolları və alternativ üsulları, eləcə də ideyaları Azərbaycanın işgüzar mühitinə tanıtmağa maraq göstərir.\nCavid bəy, bəs Azərbaycanın bugünkü reallığında biznes-mühitilə bağlı düşüncələriniz nələrdir? Azərbaycanda bu gün kiçik və orta sahibkarlıq hansı vəziyyətdədir?\nSahibkarlıq fəaliyyəti hər zaman ölkə iqtisadiyyatının inkişafında böyük rol oynamışdır. Biznesin idarə olunması dinamikası həm xaricdə, həm də Azərbaycanda izlənməsi bəzən təyin edilməsi çətin olan, sürətli dəyişikliklərə məruz qalır. Bildiyimiz kimi, “DOİNG BUSİNESS” layihəsinin yeni nəşr elədiyi hesabatda Azərbaycandaki biznes mühitilə bağlı bir sıra müsbət və optimistik proqnozlar verilmişdir. Ölkəmiz 2017 və 2018-ci illərdə, dövlət tərəfindən aparılan mühüm islahatlar nəticəsində, inkişaf edən ölkələr arasında ilk onluğa daxil olmaqla böyük uğura imza atmışdır. Keçirilən islahatların böyük hissəsi institusional dəyişikliklərlə bağlıdır. (https://www.trend.az/business/economy/2973836.html). Son on il ərzində Azərbaycanda fenomenal artım tempi nəzərə çarpmaqdadır, ancaq bəzi iqtisadi problemlər onu göstərir ki, hələ də aradan qaldırılmalı olan bir sıra məsələlər var. Neftdən asılılıq hələ də yüksək səviyyədədir və neft qiymətlərinin dəyişkənliyi Azərbaycan iqtisadiyyatını neftdən asılı edir. Buna görə iqtisadiyyatın neft sektorundan asılılığını azaltmaq üçün kiçik və orta sahibkarlığın – qeyri neft sektorunun inkişafı əsas prioritetlərimizdən biri olmalıdır. Sağlam özəl sektor ölkə iqtisadiyyatının inkişafında və çiçəklənməsində fundamental amil hesab edilir. Sahibkarlıq fəaliyyətinin inkişafı ölkədə yeni iş yerləri və əlavə gəlir mənbələri yaradaraq iqtisadiyyatın inkişafına təkan verir və ölkəyə xarici investisiya axını prosesini stimullaşdırır.\nSizin fikrinizcə, niyə Azərbaycanda kiçik və orta biznesi, xüsusi ilə startaplar ekosistemini inkişaf etdirmək lazımdır?\nGoogle, Amazon, Uber və s. kimi dünya nəhənglərinin böyük hissəsi vaxtıyla kiçik bizneslə başlayıb, bir müddət sonra isə qlobal şirkətlərə çevrilmişdirlər. Startapları kiçik sahibkarlıqdan fərqləndirən amillər yenilikçi ideyaların, həllərin, məhsul və xidmətlərin mövcudluğudur. Startapların uğurla nəticələnməsi yaradılmış məhsul və xidmətlərin innovativliyindən və ona olan tələbdən asılıdır. İsrail, İsveç, Koreya kimi bir çox ölkələrdə startaplar ölkə iqtisadiyyat böyük sıçrayış etmişdirlər. Bu gün startaplar bütün inkişaf etmiş ölkələrin iqtisadi artımında, həmçinin də əhalinin rifah halının yaxşılaşdırılmasında böyük rol oynayır. Siz, ola bilsin, təəccüblənəcəksiniz, ancaq qlobal statistika onu göstərir ki, startaplar böyük şirkət və müəssisələrdən, hətta beynəlxalq iqtisadi nəhənglərdən daha çox iş imkanları yaradır. Startaplar, ölkənin rifah səviyyəsində və ÜDM-un həcmində əhəmiyyətli dərəcədə artım göstərərək, iqtisadiyyatda texnoloji üstünlüyünü təmin edir. Məsələn, 40 il bundan əvvəl iqtisadiyyat insan resurslarından çox, təbii sərvətlərdən asılı idi. İllər keçdikcə texnologiya bu nisbəti dəyişdi. Effektiv texnologiyalara və peşəkar təcrübə bazasına malik olan, intellektual kapitala əhəmiyyət verən ölkələrin iqtisadiyyatlarında çiçəklənmə dövrü başladı.\nDövlətlərin startaplara olan dəstəyi ilə bağlı nə deyə bilərsiniz?\nOnu deyə bilərəm ki, startaplar üçün vergi ödəmələri, maliyyə və lisenziyalaşdırma imkanlarına aydınlıq gətirmək və digər sahələrdə dövlət tərəfindən müəyyən addımların atılmasına böyük ehtiyac var. Azərbaycan biznes mühitinin uğurlu inkişafı üçün bütün imkanlara malikdir: əlverişli coğrafi mövqeyə, qərbə nisbətən daha aşağı qiymətlərə və istedadlı kadrlara sahibdir. Dövlət tərəfindən lazımi dəstək göstərildikdə, bu amillər startapların inkişafında əvəzsiz resurslardır. Maliyyəşdirilmə startaplar üçün çox çətin məsələ hesab edilir. Startaplar üçün investisiyanın cəlb olunması heç də asan deyil. Çox vaxt kiçik sahibkarlar uğursuzluqlarla üzləşir və buna görə də, maliyyə institutlarından kredit almaqda müəyyən çətinliklər yaşanır. Sahibkarların qarşısına çıxan vacib məsələlərdən biri də dövlət tərəfindən tənzimlənmənin zəif olmasıdır, sahibkarlar biznes əməliyyatlarının maneəsiz yerinə yetirilməsində çoxsaylı bürokratik maneələrlə üzləşir. Startap ekosistemin daha yaxşı inkişafı üçün dövlət bürokratiya əlamətlərini mümkün dərəcədə azaltmalı və qaydalara aydınlıq gətirməlidir. İqtisadi və hüquqi-normativ maneələr startapların inkişafına mane olur. İnkişaf etmiş ölkələrdə tətbiq olunan uğurlu biznes inkubasiya prosesi əlverişli mühitin mövcudluğu ilə bağlıdır. Bu, belə müəssisələrə biznesin inkişafı üçün geniş bir spektri əhatə edən resurslara çıxışı təmin edir. Bildiyim qədəri ilə müvafiq dövlət qurumları artıq bu istiqamətdə işlərə başlayıblar.\nİMİC şirkətinin “Qazan” adlı yeni layihəsi məhz startaplarla bağlıdır-bu layihə haqqında daha ətraflı məlumat almaq maraqlı olardı.\nDemoqrafik tendesiya, texnoloji inkişaf, innovasiya artımı və qloballaşma kimi amillər beynəlxalq iqtisadiyyat dəyişikliyə səbəb olur. Bu amillər onu göstərir ki, ölkə iqtisadiyyatında böyük rolu olan kiçik və orta sahibkarlıq bu amillərə uyğun olaraq mütəmadi olaraq inkişaf etməlidir.\nQazan – IMIC şirkəti tərəfindən təsis olunmuş innovativ layihələr üçün biznes inkubatorudur. Bizim məqsədimiz ideya və ya gənc sahibkarların öz istəklərinə qısa müddətdə müvəffəq olmaqda və toxum kapitalının əldə edilməsində yardım etməkdir. “Qazan” gənc sahibkarlara qarşıya qoyulan hədəflərə çatmaq üçün inkubasiya, akselerasiya və maliyyələşdirmə həlləri ilə təmin edərək, investisiya qazanmaq şansı yaradır. Qazan layihəsi, startap inkubator, akselerator və digər hibrid modellərin məcmusudur. Startaplar Qazan layihəsi çərçivəsində IMIC ilə birlikdə çalışmaq imkanı əldə edəcəklər.\nBizim əsas məqsədimiz “Qazan”-a müraciət edən ideya və ya biznes planların uğurlu və dinamik inkişaf edən şirkətlər kimi formalaşmasıdır.\n- QAZAN biznes-inkubatorundan nələr gözlənilməlidir?\n- Qazan Azərbaycanda biznes sektorunun inkişafına, xarici kapitalın cəlb edilməsinə, yeni iş yerlərinin açılmasına və problemlərə yeni həll yollarının tapılmasına müsbət təsir göstərəcəkdir. İMİC və seçilmiş layihə sahibləri arasında əməkdaşlıq və qarşılıqlı əlaqə şərtlərini əks etdirən müqavilələr işlənib hazırlanacaq. Bu müqavilələrə məxfilik, müəllif hüquqları qorunması barədə razılaşma və digər rəsmi sənədlər aiddir. Qeyd olunan sənədlər onu təsdiqləyir ki, layihə barədə məlumat layihə əvvəli və ya sonunda hərhansı üçüncü şəxslərə verilməyəcəkdir. Müqavilələr imzalandıqdan sonra QAZAN layihəsinin “sürətləndirmə” mərhələsindən yararlana bilərsiniz. Layihənin bu mərhələsində sizə startaplarınız üçün insan və maliyyə resurslarını əldə etmək, potensial müştəriləri daha yaxşı anlamaq, qarşınıza çıxan çətinlikləri həll etmək, effektiv biznes planların hazırlanması və biznesin idarə edilməsində digər vacib məqamlar üçün imkanlar yaradılacaq. Seçilmiş bütün layihələrə maliyyə dəstəyini İMİC şirkəti göstərəcək.\nQAZAN layihəsində hər kəs iştirak edə bilər- tam ətraflı məlumat üçün aşağıdaki linkdən istifadə edə bilərsiniz\nLayihə sizin qarşınıza çıxacaq çətinlikləri həll etmək üçün öz təcrübəsindən, statistik məlumatlardan və əlaqələrindən effektiv şəkildə istifadə edərək, komandamızın tam dəstəyi ilə funksional bir şirkət yaratmaqda faydalı olacaq. Ofis sahəsi ilə birlikdə layihəmiz ideya və ya gənc sahibkarların gələcək fəaliyyəti üçün biznes konsultasiya, effektiv biznes planların hazırlanması, biznes əlaqələrin yaradılması, məhsul və xidmətlərin inkişafı məsələlərində dəstək göstərəcəktir. QAZAN və idea sahibləri arasında sıx əməkdaşlıq quraraq qarşıya qoyulan hədəflərə çatmaq üçün innovativ həllərdən istifadə etməyə hədəfləyir. Əlavə olaraq startap müəllifləri və QAZAN arasında sıx əlaqə yaranacaqdır. Hətta, startapların biznes-inkubatoru tərk etdikdən sonra da, yaranmış əlaqələr və münasibətlər uzun bir vaxt qorunacaqdır. Gənc sahibkarlar bir-birlərinə dəstək ola bilərlər, əməkdaşlar isə yaranmış problemlərin həlləri ilə bağlı ideyalarını bölüşə bilərlər. Həmçinin startap müəllifləri yeni məhsulların yaranmasıyla bağlı birgə marketinq kampaniyalarını planlaya bilərlər. Bütün bunlar bizim bir digər layihəmiz olan Sabah Residence-də coworking sahəsinin yaradılmasıyla mümkün olacaq.\nBir digər vacib məqama aydınlıq gətirin- nəyə görə QAZAN Azərbaycana sadəcə iqtisadi yox, həmdə sosial cəhətdəndə əlverişlidir? Və layihənin gələcəyini necə görürsünüz?\n“Qazan” layihəsinin əsas məqsədlərindən biri də, Azərbaycanda biznes mühitinin inkişaf edilməsidir. Hərkəsə məlumdur ki, kiçik sahibkarlar effektiv şəkildə böyümək və inkişaf etmək üçün lazımi resurslara malik deyillər. Qazan kimi biznes-inkubatorlar biznesin inkişafında böyük rol oynayırlar. Sahibkarlıqların inkişafı- əhalinin iqtisadi inkişafı üçün ən vacib amillərdən biridir. Bəzən kiçik bir ideya, uğurlu böyük bir şirkətə çevrilərək, ideya müəllifinin gələcəyini dəyişə bilər. Buna görə də, əgər sizin ideyanız varsa, qorxuların xəyallarınızın qabağına keçməsinə icazə verməyin. Nə qədər qəribə səslənsə də, məhz startaplar dünyanı tamamilə dəyişə bilər və gələcəkdə startap sayının daha da artması gözlənilir. Həmçinin, Qazan layihəsinin planlarına ən maraqlı və uğurlu layihələrin də beynəlxalq səviyyəyə çatdırılması və Azərbaycan iqtisadiyyatına lazımi investisiya dəstəyinin göstərilməsi daxildir.